**Z A P I S N I K**

**SA 23. SJEDNICE GRADSKOG VIJEĆA**

**GRADA IVANIĆ-GRADA**

U Ivanić-Gradu, 25. listopada 2019.

23. sjednica Gradskog vijeća Grada Ivanić-Grada održana je dana 25. listopada 2019. godine s početkom u 16,00 sati u Spomen domu Alojz Vulinec, Beliceva 1, Ivanić-Grad.

Bilješke vodi – Laura Sadiković – savjetnica za pravne poslove

Prisutni članovi Gradskog vijeća:

Željko Pongrac, Branko Petrinec, Željko Brezovečki, Milica Piličić, Ivica Kozjak, Krešimir Ceranić, Goran Leš, Lovorko Matković, Irena Fučkar, Stjepan Klak, Krešimir Malec, Drago Dianek, Krešimir Golubić, Davor Srebačić

Odsutni: Sanda Špoljarić Carević, Mirna Češković, Igor Cepetić

Ostali prisutni:

1. Javor Bojan Leš - Gradonačelnik Grada Ivanić-Grada
2. Tomislav Cuvaj - zamjenik Gradonačelnika Grada Ivanić-Grada
3. Željko Posilović – zamjenik Gradonačelnika Grada Ivanić-Grada
4. Tihana Vuković Počuč - privremena pročelnica Upravno odjela za lokalnu samoupravu, pravne poslove i društvene djelatnosti
5. Tamara Mandić – privremena pročelnica Upravnog odjela za financije i proračun
6. Tomislav Abramović - viši stručni suradnik - glavni komunalni redar
7. Sandra Abramović – voditeljica Odsjeka za komunalne djelatnosti, komunalnu infrastrukturu i prostorno planiranje
8. Laura Sadiković – savjetnica za pravne poslove
9. Marina Šiprak - viši stručni suradnik za imovinsko – pravne poslove
10. Mario Mikulić – direktor t.d. Komunalni centar Ivanić-Grad d.o.o.
11. Vjekoslav Broz – rukovoditelj poslovne jedinice Ivanić-Grad t.d. VOIZŽ d.o.o.
12. Sanja Radošević – direktorica t.d Ivakop d.o.o.
13. Valentin Gadža – direktor t.d. Razvojna agencija IGRA d.o.o.
14. Pero Krnjaić - predstavnik srpske nacionalne manjine
15. Obiteljski radio Ivanić d.o.o.
16. Radojka Šporer – direktorica t.d. Obiteljski radio Ivanić d.o.o.
17. Senka Kušar Bisić – ravnateljica Gradske knjižnice Ivanić-Grad

Predsjednik Gradskog vijeća g. Pongrac – otvorio je 23. sjednicu te konstatirao kako je sjednici od ukupno 17 prisutno 14 vijećnika, što predstavlja većinu članova Gradskog vijeća, postoji kvorum te se mogu donositi pravovaljane odluke.

Na sjednici je jednoglasno usvojen zapisnik sa 22. sjednice Gradskog vijeća Grada Ivanić-Grada.

Jednoglasno je usvojen slijedeći

**D N E V N I R E D**

1. **Aktualni sat**

**- Informacija komunanalnog redarstva o izvršenim nalozima u periodu od posljednje sjednice Gradskog vijeća Grada Ivanić-Grada,**

1. **Razmatranje Financijskog izvješća i Izvješća o radu trgovačkog društva Obiteljski radio Ivanić-Grad d.o.o. za 2018. godinu i donošenje Zaključka o prihvaćanju istog,**
2. **Razmatranje Financijskog izvješća i Izvješća o radu Gradske knjižnice Ivanić-Grad za 2018. godinu i donošenje Zaključka o prihvaćanju istog,**
3. **Razmatranje prijedloga i donošenje Odluke o davanju suglasnosti na izmjenu Statuta Gradske knjižnice Ivanić Grad,**
4. **Razmatranje prijedloga i donošenje Odluke o davanju suglasnosti na izmjenu Statuta Visoke škole Ivanić-Grad,**
5. **Razmatranje prijedloga i donošenje Odluke o izradi VI. izmjena i dopuna Urbanističkog plana uređenja UPU-4 za područje Ivanić-Grad, Donji Šarampov i Jalševec Breški,**
6. **Razmatranje prijedloga i donošenje Odluke o izmjenama Odluke o izradi IV. izmjena i dopuna Prostornog plana uređenja Grada Ivanić-Grada,**
7. **Razmatranje prijedloga i donošenje Odluke o komunalnom redu,**
8. **Razmatranje Polugodišnjeg izvještaja o izvršenju Proračuna Grada Ivanić-Grada za razdoblje od 01.01.2019. do 30.06.2019. i donošenje Zaključka o primanju istog na znanje,**
9. **Razmatranje prijedloga i donošenje Odluke o odobravanju financiranja i pokretanja izgradnje građevine infrastrukturne namjene prometnog sustava 2. skupine – šetnica uz rijeku Lonju – obuhvat od Ulice kralja Tomislava do Savske ulice,**
10. **Razmatranje prijedloga i donošenje Odluke o izmjeni Odluke o davanju suglasnosti na izdavanje bankarske garancije Grada Ivanić-Grada u korist Ministarstva gospodarstva, poduzetništva i obrta,**
11. **Razmatranje prijedloga i donošenje:**

 **a) II. izmjene i dopune Proračuna Grada Ivanić-Grada za 2019. godinu – opći i posebni dio**

 **b) II. Izmjene Plana razvojnih programa za 2019. godinu**

1. **II. Izmjene Odluke o izvršavanju Proračuna Grada Ivanić-Grada za 2019. godinu**
2. **II. Izmjena i dopuna Programa održavanja komunalne infrastrukture za 2019. godinu**
3. **II. izmjena i dopuna Programa građenja objekata i uređaja komunalne infrastrukture za 2019. godinu**
4. **II. izmjena i dopuna Programa javnih potreba u visokom obrazovanju Grada Ivanić-Grada za 2019. godinu**
5. **II. Izmjene i dopune Odluke o raspodjeli sredstava za poslove vatrogastva Grada Ivanić-Grada za 2019. godinu**
6. **III. Izmjene i dopune Programa javnih potreba u području predškolskog odgoja i obrazovanja, te skrbi djece rane i predškolske dobi Grada Ivanić-Grada za 2019. godinu**
7. **II. Izmjene i dopune Programa javnih potreba u kulturi na području Grada Ivanić-Grada u 2019. godini**
8. **I. Izmjene i dopune Programa javnih potreba u provedbi programa i projekata udruga civilnog društva Grada Ivanić-Grada u 2019. godini**
9. **I. Izmjene i dopune Programa javnih potreba u sportu na području Grada Ivanić-Grada za 2019. godinu**
10. **I. izmjene Programa socijalnih potreba Grada Ivanić-Grada za 2019. godinu**
11. **Razmatranje prijedloga i donošenje Odluke o izmjeni Odluke o imenovanju Povjerenstva za zakup poljoprivrednog zemljišta u vlasništvu države na području Grada Ivanić-Grada,**
12. **Razno**

|  |
| --- |
|  |

Rad prema utvrđenom dnevnom redu.

**0. TOČKA**

g. Tomislav Abramović – ukratko sa protekle sjednice, prije svega vijećnik Brezovečki je postavio pitanje obnove rekonstrukcije mosta na potoku Žeravinec, radi se o asfaltnom dijelu tog pločnika i već smo i tada odgovorili, ali ono što treba reći je da će se to sanirati u sklopu radova asfaltiranja kolnika i pločnika i krpanja udarnih rupa i manjih presvlačenja. Taj nalog je još uvijek otvoren kod Komunalnog centra Ivanić-Grad i u narednom periodu očekujemo i završetak tih radova pa evo i ova sanacija pješačkog dijela na potoku Žeravinec. Šta se tiče prijelaza HŽ kolosijeka nakon sjednice je izvršen uvid na terenu, poslikana lokacija i dopis je poslan prema HŽ Infrastrukturi. Županijskoj upravi za ceste i trgovačkom društvu Pružni prijelazi, dakle svi su upoznati sa problematikom prijelaza preko kolosijeka u Ivaniću pa očekujemo povratnu informaciju i zajednički jedan pregled lokacije. Treće pitanje koje se ticalo komunalne problematike je znakovi i horizontalna signalizacija u Školskoj ulici. Po tom pitanju smo imali izmicanje tih znakova za koja su se na dva vijeća postavljala pitanja, dakle znakovi su sad izmješteni u zeleni pojas, dakle pločnik je oslobođen, a što se tiče horizontalne signalizacije ona je iscrtana prema Pravilniku i mi imamo taj problem da Pravilnik ne predviđa parkiralište za osobe s invaliditetom kao bočno parkiranje već ta parkirna mjesta su iscrtana preko puta kod Vatrogasnog doma i dolje kod Srednje škole. Možda da ubuduće razmislimo da se još dodatno na tim lokacijama iscrtaju ta parkirna mjesta, to je ono što ćemo u dogovoru za slijedeću godinu dogovoriti. Što se tiče pitanja vijećnice Češković bilo je oko izmuljivanja kanala i navoza mulja na poljske puteve, dakle i tada je bilo odgovoreno, ali evo samo da još i pojasnim jer smo i poslije imali i kontakte sa predstavnicima i poljoprivrednika i Hrvatskih voda koji su nosioci tog posla, ai sa izvođačem radova izmuljivanja, dakle radi se o izmuljivanju kanala treće i četvrte kategorije koji se sad kod nas odvijaju, s obzirom da je bilo tih prijava i prema Gradu gradonačelnik je sazvao sastanak i poljoprivrednika i predstavnika Hrvatskih voda i izvođača gdje se malo raspravljalo o samoj dinamici i obimu radova pa evo sada na terenu vjerujem da smo i našli rješenja pa sada ćemo vidjeti da li je to u redu. Znači sve što se radi radi se u konzultaciji sa predstavnicima poljoprivrednika pa evo vjerujemo da smo i tu našli rješenje. Košnja kanala uz glavne ceste, odnosno ovdje je bila napomena košnja bare kod Prunica, Hrvatske vode imaju taj posao na natječaju, podnijeta je žalba pa nije ugovoren izvođač i tu oni kasne. Mi smo ih kontaktirali nakon evo i ovog pitanja, ali i prijašnjih zapažanja prilikom obilaska smo ih kontaktirali i onda su odgovorili da će biti ovih dana organizirana jedna košnja, dakle biti će jednostavna nabava gdje će oni izvođača za jednu tu namjensku košnju za te kanale prve i druge kategorije pa će evo biti samim time i riješen ovaj problem Prunica. Ulica Stjepana Škrinjara udarna rupa, dakle ta lokacija navedena u popisu naloga koji je predan prema Komunalnom centru i evo to očekujemo isto da će se riješiti s obzirom da je nalog još uvijek otvoren i radovi su još u tijeku. Vijećnik Ceranić je postavio pitanje nasipavanja tucaničkih cesta, pa evo što se tiče tucaničkih cesta ovih dana, odnosno prošli tjedan je krenulo, dakle pripreme su trajale već i prije i po mjesnim odborima znači prema zahtjevima i prijavama predsjednika mjesnih odbora i potreba koje su na terenu prisutne krenulo se sa radovima pa evo vjerujem da i tu je rješenje na zadovoljstvo Mjesnog odbora jer smo evo područje i Posavskih Brega prošli tjedan imali u postupku rješavanja. Što se tiče sanacija prekopa i period sanacije, također vijećnik Ceranić je postavio pitanje, tu smo i zadnji put otprilike spomenuli proceduru, ali ono što je važno još istaknuti je da svaka aktivnost, svaki rad na javnoj površini iziskuje izdavanje suglasnosti komunalnog redarstva i tu mi dajemo uvijete sanacije i rok izvršenja radova. U slučaju da to nije odrađeno u tom roku tada imamo mogućnost putem Komunalnog centra ili neke treće osobe izvršiti te radove na trošak samog izvođača radova. To je ono što moramo stalno kontrolirati, malo nekad i upozoravati, ali evo više-manje na terenu odrađujemo situaciju pa je evo i ovdje bila konkretno jedna u Posavskim Bregima koja je u međuvremenu i sanirana. Vijećnik Golubić je imao pitanje čišćenja parcela, uvjeti i izvršenje, dakle i onda smo već više-manje spomenuli cijeli postupak, ali još možda samo napomena, znači svaka parcela koja nije u skladu s našom Odlukom, dakle obrasla je ili nije funkcionalna, a nalazi se uz javnu površinu, podložna je izdavanju rješenja. Postupak je vrlo jednostavan, znači utvrdi se, odnosno poslika se površina, izda se rješenje i protekom roka ako vlasnik ne počisti parcelu dajemo nalog, na primjer Komunalnom centru znači tu smo imali u zadnjih mjesec dana četiri izvršenja na terenu i u pripremi je još četiri. Dakle jednostavno ako vlasnik ne počisti čistimo mi uz sve troškove i prekršajnu prijavu koja ide prema vlasniku. Što se tiče lampi kod dvorane Žeravinec, odnosno Dječjeg vrtića Žeravinec orezivanje grana, dakle to je isto izvršeno tijekom ovih zadnjih tjedan dana gdje smo sa Komunalnim centrom obišli cijelo područje i sve lampe koje su imale barijere smo očistili i evo sad je to puno čišće. Ovih dana je dat nalog i izvođaču radova za promjenu zimskog perioda sada kada se promijeni sat da kada oni rade da vide da li postoje kakve barijere pa da se i na području ostalih mjesnih odbora da se riješi ovaj problem ako postoji nekakvih barijera koje bi eventualno sprečavale pravovremeno paljenje javne rasvjete. Vijećnik Malec je postavio pitanje vezano za usporavanje prometa u Ulici ruža, Šiftarovoj ulici, pa evo tu smo prošlog tjedna dobili suglasnost na projekte smirivanja prometa u ulicama Šiftarovoj, Ulici Franje Jurinca, A.G. Matoša, Donja Poljana i Ulici Stjepana Škrinjara i suglasnost odnosno odobrenje od strane MUP-a nam dalje omogućuje da se ti projekti u stvari i izvrše na terenu, no s obzirom da dolazi zimski period i period zimske službe to će se u stvari raditi u rano proljeće jer jednostavno zbog rada zimske službe ionako se skidaju ti ležeći policajci, a onda kada će se sve to vraćati vratiti će se i onaj u ulici ruža koji je isto ranije skinut, ali jednostavno nije vraćen jer je bilo dosta uništenih tih ploča i onda nije se prošle godine vratio. Što se tiče Cvjetne ulice i Siporeks naselja i korištenje kolnika u svrhu parkiranja vozila, dakle to je isključivo nadležnost policije pa evo temeljem ovoga s,o uputili prema policiji jedan dopis da se izvrši kontrola tog dijela i na taj način malo da se prema vozačima koji koriste kolnik za parkiranje malo da se postupa. To je ono što su bila komunalna pitanja na prošlom vijeću, a evo uz sve te i kontrole i radove na terenu izdvojit ću neke od radova koji su bili u tih mjesec dana. Možda evo najaktualnija je ta javna rasvjeta koja se protezala i na sjednicama vijeća gdje u Majdekovoj smo imali konkretno dosta veliki problem tih starih LED lampa pa evo prošli tjedan smo u stvari promijenili sve te kritične lampe cijeli taj potez Majdekove koji je bio problematičan ispostavilo se ovih dana da postoji na tom dijelu još dvije lampe koje ćemo uvrstiti u daljnji postupak. Dakle, jednostavno ove lampe koje smo nabavili sada naknadno su postavljene i u Majdekovoj, imali smo istu priču i u Odvojku Oborovske ulice u Trebovcu, isto je bilo i u Kundekovoj ulici, Ulici ruža, Stjepana Gregorka, svagdje tu smo intervenirali, popravili i postavili te nove lampe i jednostavno sada moramo naručit nove lampe, eto bilo je i poziva iz MO Šarampov Donji gdje se tražilo da se dodatno i ove lampe postavi pa evo to je zapisano i jednostavno evo po nabavi novih lampi ćemo moći i to i riješiti. Ono što je još bilo aktualno je, spomenuo sam uređenje parcele gdje je bilo tih četiri ulazaka u parcelu i evo četiri su već u planu i još u stvari ima nekoliko tih lokacija za koje je u ovom periodu bio izvršen obilazak i nakon što rješenja nisu bila izvršena od strane vlasnika u postupku je daljnji upravni postupak gdje ćemo ići za time da se riješe parcele na terenu, da se urede kako bi evo i građani bili zadovoljni nakon svojih prijava. Tucaničke ceste, dakle održavanje, to je evo bio jedan postupak i još jedne dodatne pripreme obilaska terena pa evo to je sada u postupku. Manifestacije, znači imali smo u ovom periodu i Bučijadu koja ej prije svega zahtijevala i prije pripremu, ali amo odrađivanje manifestacije dakle svagdje smo i mi kao Grad i komunalni redar bio prisutan svojim aktivnostima. Naravno i svi ovi poslovi, sada da ih ne nabrajam, od komunalne naknade, uvida na terenu, ispisivanje zapisnika, ovi redovni sastanci koje imamo sa Komunalnim centrom gdje se svakog ponedjeljka sva tematika koja se skuplja kroz tjedan se raspravlja i na neki način rade planovi rješavanja pa evo to je bilo aktualno i cijelih ovih mjesec dana prošlog dijela. Higijeničarska služba, znači veterinarske usluge sve to što ide preko komunalnog redarstva redovno se radi.

g. Krešimir Malec – gospodine predsjedniče, potpredsjednici, gospodine Leš, zamjenici, kolegice i kolege lijepi pozdrav. Po poslovniku da li se može komentirati ovo Izvješće komunalnog redara ili potpitanja?

Predsjednik Gradskog vijeća – bila su Vaša pitanja, slobodno možete izraziti nezadovoljstvo.

G Krešimir Malec – samo dvije stvari, vezano za usporavanje prometa, ležeći policajci, zima, to će biti za šest mjeseci, za šest mjeseci će prestati zima, no sada imamo šest mjeseci da nemamo usporavanje prometa. Koliko sam upoznat ležeći policajci nisu jedino rješavanje za usporavanje prometa, znači postoji i svjetlosna signalizacija i svakakva druga nekakva horizontalna pa zašto onda nije kroz taj projekt ako je već rađen predviđen i neki drugi način da se taj promet uspori. Ovo nam nije dobro rješenje. Imamo sada šest mjeseci gdje nećemo imati usporavanje prometa. Imamo zbilja kvalitetnih rješenja, imamo ih i prilike vidjeti u ostalim dijelovima Hrvatske. I što se tiče ove dvije lampe htio sam postaviti pitanje kada će one bit konkretno za Donji Šarampov nabavljene, montirane? Ovo nabaviti ćemo to je beskonačno vrijeme ne, s obzirom da dolazi promjena vremena, odnosno pomicanje sata, noć je prije, djeca idu u školu, tamo je na svakom drugom stupu rasvjeta, pa onda po 150-200 metara nema ulične lampe pa ja bih molio da se to što hitnije onda napravi i izvrši. Sada bih krenuo na pitanja. Prvo pitanje se odnosi na spaljivanje otpada, namjerno govorim spaljivanje otpada, evo kolegica Mirna Češković me zamolila, nije mogla danas biti prisutna na sjednici Gradskog vijeća, ovdje mi je napisala i kronologiju. Ona je već u dva ili tri navrata spominjala spaljivanje otpada na Posavskim Bregima, znači govorim otpad, to nije samo granje, tamo je i plastika, to je postalo malo Tarno. U nekoliko navrata i na Gradskom vijeću zamolili smo, pitali smo, gradonačelnik Leš je upoznat, riješiti će se, bio je zamjenik Cuvaj tamo. Znači ovo apsolutno nije rješavanje problema. Ovo bez obzira kakva bila kontrola, napravili smo si malo Tarno tamo, dovozi se građevinski otpad, tu bih ujedno i molio i odgovor vezano na koji način je moguće zbrinjavati građevinski otpad, gdje postoji kakva deponija, ovdje ima plastike, ovdje ima smeća, ovdje ima granja. Druga stvar koja se odnosi na ovo, evo dao sam si malo truda i evo proguglao, mi imamo izgleda jedini takvo rješenje ne samo u zagrebačkoj županiji, vjerojatno i u Hrvatskoj, mi se sjetili spaljivati granje. Znači ne postoji nigdje takvog načina rješavanja, postoje sjeckalice, postoje usitnjavanja, postoji kompost, ali za to ljudi moji trebamo se malo izorganizirati i to onda i naučiti, educirati građane da evo postoji način da se to na adekvatan način i zbrine. Pa između ostalog ovdje imamo i tvrtku koja se bavi proizvodnjom peleta pa zašto ne ponuditi njima suradnju oko takvih stvari gdje postoji takvo granje, takva debljina koja bi mogla služiti evo i u svrhu proizvodnje sirovine, pa ne daj Bože da nešto i zaradimo na tome. To znači nije spaljivanje granja nego spaljivanje otpada. Molim da hitno sad i odmah nešto učinite jer građani su tamo ogorčeni, pogotovo ovi koji su u neposrednoj blizini, mislim da evo ne trebam spominjati da je u blizini i groblje i tako dalje. Drugo pitanje se odnosi na smrad uz pogon Etan. Potok Žeravinec, pojava smrada, pretpostavljamo daje sumporov vodik, smrdi po pokvarenim jajima, pretpostavljam da je to sumporov vodik, ali evo nisam kompetentan oko toga. U nekoliko navrata tijekom ljeta, ali evo sada neki dan, neku večer evo alarmirani ste svi, vatrogasci su bili, djelatnici ivaplina, gradske službe, zamjenik, ne znam da li je bio gospodin Leš tamo, šta je učinjeno postavio sam to pitanje već jedanput, šta je u dogovoru s Inom, jeste li informirali građane. Građani su uznemireni, zvali su evo kao smrdi plin i tako dalje. Želimo isto tako konkretne odgovore, rokove sanacije i konkretno da nam kažete šta se tamo dogodilo. Treće pitanje se odnosi na, znam da nije isključivo problematika u ingerenciji Grada, ali je Grad zainteresirana strana, vezano je uz prodaju Croscovog hotela. Da li smo pokazali ovdje kakav interes da se, kao što sam rekao, kao zainteresirana strana potrudimo vidjeti da li postoji na hrvatskom tržištu renomirana hotelska kuća ili zainteresirani investitor koji bi ušao u investiciju, da li smo si dali truda da ga pronađemo, da li smo kontaktirali? Znači, nama je u izuzetnom interesu da to evo dođe ovdje investitor koji će nastaviti dalje tu ulagati, koji će oplemeniti ponudu, da li je to vezano uz lječilište Naftalan, da li je to vezano uz sportske aktivnosti i turizam nebitno, ali znači u interesu nam je da se to na adekvatan način, odnosno da se potrudimo kao nekakav medijator, odnosno posrednici između Crosca i mogućih kupaca dođemo do najboljeg mogućeg rješenja. Četvrto pitanje vezano je, predlažem da na jednoj od slijedećih sjednica donesemo odluku o provođenju radova za opće dobro bez naknade. Znači radi se o ljudima koji su radno sposobni, a koji dobivaju socijalnu pomoć, odnosno zajamčenu minimalnu naknadu. Radi se o tome da mjesečno se radi minimalno 30 sati, maksimalno 90 sati, a ako se ne odazovu gube pravo na tu minimalnu zajamčenu naknadu. Imamo dobre primjere Knin, Bjelovar, Čazma i evo nema dugo i općina Križ je donijela takovu odluku. Ona je sukladno odluci o socijalnoj skrbi, odnosno Zakonu o socijalnoj skrbi, samo bih naglasio da izdvajamo za te namjene godišnje preko 750.000,00 kn, evo sada imate u izvještaju o proračunu. Znači radimo dvije stvari, korisne stvari, te ljude koji su radno sposobni stavljamo u svijet rada, znači da se pokažu da su oni korisni i da znaju i hoće raditi, pokazat će svoje vještine, a drugo evo i ovaj dio koji se dobiva kao zajamčena minimalna naknada evo da se društvenoj zajednici vrati taj minimalni dio. Znači govorim o 30 sati minimalno i o maksimalno 90 sati mjesečno. Oni sigurno koji se pokažu, to je u suradnji s Komunalnim centrom, odnosno s našim Odjelom za komunalno gospodarstvo gdje se ti ludi pozivaju i sigurno da nam mogu biti od pomoći, ali još jednom osnovna svrha je da ljudi zakorače u taj svijet rada i da pokažu svoje vještine, znanja, htijenje i volju. Peto pitanje, evo nekoliko zadnjih tjedana imali smo kroz javne medije za vidjeti proglašenje u razno raznim kategorijama najbolji gradovi za gospodarstvo, najbolji gradovi za demografiju i obrazovanje, kvaliteti života, korištenje EU fondova, smart city, eko city i tako dalje, znači to je nekakvih pet, šest kategorija i čudno sada ni u jednoj od tih kategorija Ivanić nije, apsolutno ne postoji ni na jednoj od tih ljestvica. Jedino postoji, ispravite me, na devetom mjestu po kvaliteti života smo rangirani, znači očito da ove stvari, a to je proračun, da neke stvari dobro ne radimo, odnosno nisu dovoljno valorizirane. Pa evo moje čisto pitanje odgovor na ovo kako komentira gospodin Leš, evo ove kategorije i zašto se ne nalazimo u barem nekakvih top deset u nekoliko njih. Samo da spomenem Sveta Nedelja, Krapina, Samobor, Vrbovec, Koprivnica, Jastrebarsko, Križevci, Ludbreg, znači govorimo o gradovima naše veličine, ne govorim o Zagrebu, ne govorim o Splitu, Rijeci, ne govorim o Puli, ne govorim o priobalnim gradovima koje diže turizam. Znači ovi su usporedivi gradovi koji na toj ljestvici u nekoliko kategorija zadržavaju visoka mjesta. Hvala.

g. Mario Mikulić – Lijep pozdrav svima, evo gospodinu vijećniku da odgovorim. Malo je to sve skupa ovako moram priznati kao direktor Komunalnog centra izuzetno prozvano i da se posao radi neodgovorno poprilično mogu reći u najmanju ruku teatralno. Pa evo i ovim putem ću ga pozvati kao i prethodnih puta koji nije bilo za mikrofonom, za govornicom, da zajedno prošetamo i sa tima koji mu serviraju takve informacije u najmanju ruku evo nisu istinite. Obmanjeni ste. Znači lažno vas izvještavaju. Pali se otpad, ima vatre, ima dima. To ste u pravu, ako se spaljuje otpad onda mora biti vatre, ali slušati na svakom vijeću da je tamo neizdrživo, a upravo i za vašeg mandata kada ste bili na vlasti donesena je odluka da se tamo spaljuje otpad i spaljivao se, tako da ne znam čemu ta priča. Peleti se ne mogu raditi zato što ih ne žele primati. Otpada plastike sakupljeno je sve skupa u zadnjih godinu dana za pola kamiončića koji smo prebrali, a spaljeno je granje, tako da nije istina da je spaljivan otpad i vijećnica Mirna ne govori istinu. Otpad kao takav se spaljuje u doba godine kad se treba spaljivati i kada se smije spaljivati, kada se spaljuju i svi spaljuju tamo u okolici u svojim dvorištima, a spaljujemo ga uz nadležni DVD Posavski Bregi koji dežuraju za cijelo vrijeme i koje su mjere donesene i propisane kako se smije, kako se može i kako se treba to obavljati. Tako da ni tu ništa ne vidim sporno,a što se tiče ovih još nekih drugih stvari da se baca građevinska šuta, pa nije niti to istina. To isto nije istina, ja ne velim da ste Vi to sa velikom namjerom rekli ali kada se par puta to ponovi onda ljudima uđe u uho, ali ja ću to demantirati. To je zemlja kojom će se iznivelirati površina koja je denivelirana i svest će se na nulu, iskopana je na mjestu školske sportske dvorane i problem će biti riješen u toku 10 dana. Znači, problema tamo u principu nema, a onaj koji neodgovorni građanin dođe i baci nekakav otpad, mi smo tamo svaki tjedan, mi pokupimo u prosjeku jedne tačke u kvartalu, ali više pokupimo na gradskim površinama nego tamo na tom sajmu Posavski Bregi. Hvala lijepo.

Gradonačelnik – dobar dan želim svima, lijepo pozdravljam vas predsjedniče, sve gradske vijećnike, zahvaljujem na svim postavljenim pitanjima. Što se tiče smrada uz pogon Etana upoznati smo sa tom problematikom, bili smo na licu mjesta. Rekli ste već i sami da su tamo bili i naši vatrogasci pred nekih mjesec dana, mjesec i pola kada se to desilo prvi puta, također prije dan, dva sada kada je također to bilo ponovno aktualna situacija. Alarmirali smo službe koje smo mogli, a jučer sam osobno ujutro razgovarao sa gospodinom Tvrtkom Perkovićem koji je naš predstavnik u upravi INE i koji je obećao da će on, sa najviše pozicije koja uopće postoji što se tiče hrvatskog dijela upravljanja u iNI, vidjeti o čemu je riječ. Rekao je da je mislio da je taj problem već saniran i začudio se da nije, zamolio je da mu dam par dana da me obavijesti što se dešava po tom pitanju, odnosno da mi kaže stav INE. Inače mi smo napravili zapisnik oko toga i prilikom izlaska naših vatrogasaca također je obaviještena i Policijska uprava od strane Vatrogasne postrojbe o tome što je poduzeto, što se radilo, a i mi smo pisanim putem obavijestili o tom problemu. Znači, alarmirali jesmo sve koje sam smatrao da smo trebali, a poduzet ćemo evo i ostale radnje i prema inspektoratu da vidimo u čemu je problem. Odgovor gospodina Perkovića iz INE kada ga dobijemo mogu vam ga dostaviti u pisanom obliku da imate njegov odgovor pa da imate punu informaciju i sa strane INE o čemu se radi, a i o tome ispred Grada evo što je zaključeno. Stručno se ne bih sad htio upuštati u nekakvo objašnjavanje problematike zašto dolazi do smrada i tako dalje, dobit ćemo u pisanom obliku i od INE pa ćemo onda to priložiti, a naše je da probamo svakako prisiliti INU da riješi problem i da više do toga ne dolazi. Što se tiče Croscovog hotela mislim da znate i sami da je Grad pa i u našim razgovorima poduzeo već puno toga oko tog samog hotela, a i u jednom navratu prije nekih godinu i pola čak smo imali nekakve namjere da ga i mi kao Grad kupimo i da uđemo u to, ali onda se nismo odlučili na to jer ipak smo procijenili da nije naš core business da se bavimo hotelijerstvom, Kontaktirali smo Adris grupu, ljude iz Adris grupe, gospodina Andabaka i još neke investitore. Koliko znam jučer su čak otvarane neke ponude. Ono što vas moram ispraviti je da Crosco nije više vlasnik hotela već isključivo INA tako da sa Croscom se više nema šta oko toga razgovarati, a evo mogu reći da jučer opet u tom razgovoru sa gospodinom Perkovićem smo se dotakli upravo i te teme i porazgovarali o tome i s obzirom da postoji jedan zainteresirani investitor dobili smo evo i direktan broj telefona koji je zadužen upravo za njegovu prodaju i ja sam povezao ta dva čovjeka pa ćemo vidjeti što će se desiti. O imenima niti je mjesto niti je vrijeme, niti imam ovlasti da spominjem o kome se i čemu radi. Što se tiče ove Vaše ideje o općem dobru bez naknade nju mogu prihvatiti, dapače o njoj i razmišljamo i razgovarao sam i sa Magdićem i njemu se pokazalo to u jednoj mjeri kao dobra mjera, jedino mislim da nije ispravna Vaša tvrdnja da trošimo 700.000,00 kn, mislim da trošimo 70.000,00, ali ću provjeriti, ali ako je i 70.000,00 previše je ako se ne mora potrošiti ništa, biti će to onda i puno bolja opcija. Tako da što se tiče toga znači idemo u tom smjeru, podržavam i Vašu inicijativu ako je ovo inicijativa jer smatram da je ona korektna i u tom smjeru mislim da isto možemo ići. Što se tiče, vrlo jednostavno ću Vam odgovoriti na to pitanje, ako se sjećate prije jedno tri godine Grad Ivanić-Grad je bio na tim listama vrlo često i po poljoprivredi, i po ne znam čemu sve ne, međutim mi smo prestali plaćati tom portalu naknadu na mjesečnoj razini koju smo plaćali, izostavili smo ih iz financiranja i od tog datuma nas više nema u gradovima koji se ističu kao pozitivni u nekim stvarima. Pa ako Vi predlažete možemo od 1.1. iduće godine opet početi plaćati taj danak dotičnom portalu i sasvim sigurno ćemo se pojavljivati na stranicama kao jedan od uspješnih gradova u RH. Ono što znam evo da zamjenik to prati, taj portal baš pratimo i često komentiramo uz smiješak i uz evo zezanciju na našim druženjima uz kavu kad se družimo. Znam da smo što se tiče smart citya zadovoljili sve kriterije osim što nemamo kao Grad ekološko vozilo u vlasništvu sve druge kriterije smo imali pa nas nema nigdje, pa ćemo možda ako kupimo neko ekološko vozilo, imamo bicikle, ali to nije valjda uzeto u obzir pa možda smo mogli evo u toj kategoriji nešto ostvariti. Mislim da dobro radimo i da bez obzira što taj portal daje takve karakteristike Grada, možemo čak protestirati, možemo uplatiti godišnji najam, mjesečni najam tom portalu i vjerujem da ćemo tad izlaziti kao jedna vrlo uspješna lokalna sredina.

g. Krešimir Malec – vezano na ugovor za spaljivanje otpada apsolutno, kao prvo, se ne mogu složiti sa načinom retorike da se s ove govornice govori da mi vijećnici ne govorimo istinu, znači ovdje smo pobrkali lončiće, znači to Vi govorite kod sebe u svojoj firmi nekome da ne govori istinu, ovdje smo mi gradski vijećnici izabrani, nebitno, ali znači zamolio bih gospodina predsjednika Gradskog vijeća i predsjedavajućeg da slijedeći put povede računa oko toga da se stavi stvar na pravo mjesto, a drugo, znači očito da ljudi koji tamo su fizički prisutni, koji to gledaju, koji to vide, koji osjete da sada oni ne govore istinu. Oprostite direktore znači ne baratate dobrim činjenicama, znači ne bi ljudi bez veze alarmirali, snimali. Jako sam dobro upoznat što se tiče toga, a sigurno da evo više vjerujem gospođi Mirni što se tiče toga pa bih evo Vas molio da ova moja inicijativa da mi pismeno odgovorite znači koje to dozvole imate za takav način postupanja, odnosno spaljivanja i da mi navedete nekoliko primjera u RH gdje se isto na takav način taj otpad ili granje isto tako spaljuje uz sve te sigurnosne mjere, vatrogasce i tako dalje. To Vas molim pismeni odgovor, evo to je zamolba gospodinu gradonačelniku, a što se tiče ovoga plaćanja i neplaćanja, ima nas, nema nas i tako dalje, samo još direktoru, znači nas već sedam godina nema na vlasti, znači mogli ste sedam puta već promijeniti tu Odluku ako smatrate da nije dobra, ne morate vi postupati po njoj tako da vam nije ni to izgovor za takvo činjenje, odnosno postupanje. S obzirom da u proračunu izdvajamo poprilična sredstva za medije onda evo ja vam predlažem znači da ovaj dio, govorim o tome u javnosti jer je dosta dobro popraćeno to, da bi nam možda to preraspodijelite, biti ćemo u medijima, biti ćemo Grad koji će biti evo u kategorijama koji interesira ljude, a da ne govorimo znači još o pogodnostima koje možemo raditi da ljudi ovdje dosele, počnu kuće graditi, kupovati stanove, investirati, znači gdje će vidjeti da to ima razumijevanja prema njima.

g. Željko Brezovečki – poštovani gospodine predsjedniče vijeća, gospodine gradonačelniče, zamjenici, poštovane kolegice i kolege vijećnici sve vas lijepo pozdravljam. Poseban pozdrav upućujem slušateljicama i slušateljima obiteljskog radija Ivanić-Grada i postavio bih nekoliko pitanja. Što se tiče samog Etana to smo već rekli, evo gospodin Malec je pitao kroz svoje pitanje pa ne želim koristi to pitanje i prelazim na prvo pitanje, a prvo pitanje se odnosi prije svega zahvalio bih se komunalnom redaru i Gradu što je poduzeo radnje u svezi postavljenih krivo znakova po našem gradu Ivanić-Gradu. Međutim eto već jučerašnjom šetnjom po Ivanić-Gradu utvrdio sam da su došle nove table sa novim oznakama u naš grad Ivanić-Grad i još gore postavljene nego što su one bile prijašnje, a to vam je ispred hotela Crosco ili točnije ispred sad hotela od INE je postavljeno na neki štrčak od jednog metra dvije table. Ja ne znam jel' je to negdje netko našao u grabi ili možda na otpadu željeza, ali eto kroz silna ova vijeća u ovom vijeću kako sam ovdje sam želio i inzistirao sam da kada postavljamo bilo koje table u našem Ivanić-Gradu, da li su to znakovi, da li su to nazivi ulica i ovo, da koristimo stupove barem 3 metra veličine prije svega zato da se dobro vidi iz auta, druga stvar da ovi naši građani koji imaju običaj prolazit uz table pa ju strga, pa ju zaokrene, pa ju okrene naopačke i tako dalje, da jednostavno nema mogućnosti doći do nje. Međutim ovdje kod Crosca ili sada kako smo rekli, čuli smo u vlasništvu INE kod hotela netko je stvarno na jedan metar visine dvije table stavio tako da prva tabla je 38 cm od zemlje, a druga je na 56. Kako to znam? Uzeo sam metar i baš iz zezancije izmjerio da bi bio točniji ovdje, a eto molim komunalnog redara da obiđe i da vidi šta to sada je. Tražili smo već dugo niz eto vremena da se postavi i at nova naša Visoka škola u Ivaniću, međutim eto ona je jako nisko, a ona se zove Visoka škola pa mislim da bi trebala bar ići na 3 metra stup da ju svi uočimo, a i da budu adekvatno postavljene one table koje se zapravo prilikom vožnje vidi. Slijedeće pitanje se odnosi na novi most kod Gradske uprave, opet jedan dio rasvjete ne radi. Znam da smo već to mijenjali, ali da li je taj most i ta rasvjeta još uvijek u garantnom roku da se može jednostavno urgirati, ako ne smatram da ili da treba ju ugasiti ili mora sva svijetliti, a ne da jedan dio svijetli drugi ne. Što se tiče već kod mosta kod Naftalana ili točnije Omladinskoj ulici sve je divno, krasno, bajno međutim onaj gornji dio, pokrov rukohvata na samom mostu već se sav oljuštio i onaj lak jednostavno je ispucao. Zašto to govorim? Stoga što imamo primjer na malom mostu koji dijeli sportski park Zelenjak i Naftalan kada na vrijeme se nije premazao novi lak, jednostavno drvo je pocrnilo i sada se našao neki majstor i sad je to lijepo zalakirao tako da sad imamo crni pokrov gore zalakiran na malom mostu kod Naftalana pa evo i zbog toga molim vas da se evo prije zime pobrusi onaj gornji dio drveta i da se prelakira dok još uvijek drvo nije upilo i vlagu i dok nije drvo samo pocrnilo pa da bude onako kako treba, a usput me zanima kada će se sanirati ono kopanje koje je bilo priključak samog Naftalana, Rečeno je da će se cijela ona kocka izmjestiti i nova izbetonirati, međutim znakovi su razbacani, auti se onuda probijaju i ništa nije napravljeno pa eto molim vas da postavite pitanje prema Naftalanu, lječilištu Naftalanu jer mislim da su oni ti koji su i to kopali i izvodili radove priključka na ovaj naš dio. Četvrto pitanje, ove godine Pučko otvoreno učilište slavi 60 godina rada pa me zanima na koji način će se obilježiti i točno što će napraviti za tu prigodu. Nigdje nisam vidio još do sada da se nešto planira pa eto baš me stvarno zanima. Isto tako je velika obljetnica ove godine u našem gradu Ivanić-Gradu obilježavamo 100-tu godinu igranja nogometa i 40-tu godišnjicu igranja veteranskog nogometa u našem gradu i do sada već eto znam da se organizira odigravanje prigodnih utakmica, da će tu biti monografija, da će tu biti jednostavno izložba i pitanje naših sportaša je kada će se početi sa izgradnjom znači prostorija koje su namijenjeni da bi bili ispod nove tribine na SP Zelenjak. Hvala lijepo.

g. Tomislav Abramović – zahvaljujem se na pitanju. Da, primijetio sam i ja tu tablu i mislim već i u prvom onom krugu je bila primjedba da se promijeni taj stup, ali evo tko radi i griješi, bit će to u najkraćem roku riješeno, znači postavit će se tabla viša i obje te putokazne table će biti na visini kojoj moraju biti. Ovo vjerujem da je na dobrim lokacijama, barem ovo što sam ja prošao, ako ima evo ja ću u ponedjeljak sve to proći još jednom, ali evo kod Croscovog hotela je već prijavljeno i to će biti slijedeći tjedan riješeno. Vezano na most to znam, kolega vodi brigu, vodio je i oko radova na tom mostu i poslije oko same sanacije pa evo sada teško mi je u njegovo ime, ali tamo je stvarno jedan problem prekida tog dijela šta svijetli pa bilo je od strane izvođača u više navrata obećanje da će to sanirati, evo do danas bili su i pokušaji, jedno kratko vrijeme je svijetlilo, ali evo pokušat ćemo opet i ja vjerujem da budu riješili.

Gradonačelnik – zahvaljujem se također na postavljenim pitanjima. Što se tiče Pučkog otvorenog učilišta evo to ćete dobiti odgovor u pisanom obliku, zamolit ću gospodina Dražena Malca da Vam odgovori o namjerama i da dobite to na adekvatan način. Što se tiče tribina odabran je izvođač, prije dva-tri dana je potpisan ugovor i ja očekujem da radovi krenu za desetak dana što se tiče uređenja druge faze nogometnog igrališta. Znači to je uređenje svlačiona sa pripremama kasnije još za krov i za još jedan dio nadogradnje objekta koji će ići u trećoj fazi. U ovoj fazi će se sadašnji objekt u potpunosti dolje obnoviti i urediti će se klupski prostori i određeni dio svlačiona. Znači to je u tijeku, natječaj je raspisan, odabran je izvođač, potpisan je ugovor i sad ide samo uvođenje u posao.

g. Krešimir Golubić – lijepo pozdravljam sve nazočne kolege i sve slušatelje i slušateljice Obiteljskog radio Ivanić. Imam dva pitanja, prvo se tiče pozicije Grada Ivanić-Grada šta se odnosa privlačnosti prema investitorima. Ako evo cijenjeni vijećnici ako ste vjerojatno informirani, znači to je svježa vijest zadnjih tjedan dana je jako popularno sad da tvornica Njemačka Volkswagen otvara, proizvođač koji ima 61 tvornicu u svijetu planira otvoriti 62 tvornicu i sad znači je naciljao kao Republiku Hrvatsku kao potencijalno mjesto gdje se može ta tvornica napraviti. I sada u Ministarstvu gospodarstva je koordinator kod odabira gdje bi se ta tvornica mogla nalaziti i mene sad zanima znači da li kao grad Ivanić-Grad može se uključiti u tu utrku za pridobivanje mjesta i uopće da uđe u konkurenciju za smještaj tvornice Volkswagen koja bi se gradila u Hrvatskoj. Inače to još nije ni garantirano da će biti u Hrvatskoj, nego na osnovi oko 30 kriterija će se donijeti ta odluka. Samo da vam kažem evo ukratko mene zanima da li recimo Grad ima na jednom mjestu od 7 do 9 ha svojeg zemljišta ili na više mjesta da se može okrupniti da bude recimo barem 9 ha zemljišta na jednom mjestu kako bi se uključio u tu utakmicu za pridobivanje mjesta za takvog jednog velikog svjetskog renomiranog proizvođača. Znači taj moj prijedlog proizlazi iz onih također smjernica koje smo iz odbora za gospodarstvo prošle godine dali Gradu Ivanić-Gradu što se tiče takvih znači konkurentskih postavki Grada Ivanić-grada. Ako samo možemo usporediti kako je to kod drugih gradova koji su pridobili takve investicije, evo recimo možemo uzeti primjer kao grada Rugvice koji je prije evo više od 5 godina uspio pridobiti investiciju velikog, svi znate, Ikea trgovačkog lanca, znači samo grad Rugvica, oni su znači uspjeli okrupniti 20 ha zemljišta za tu Ikeu i ako ne možete vjerovati znači oni su uspjeli na dan otvorenja, ako recimo informacija da vam podijelim koliko je bitno taj znači detalj, svu onu investiciju koju su oni uložili u uređenje te parcele koja bi jednog dana bila kao ta tvornica oni su prvi dan otvorenja Ikee grad Rugvica je dobio u proračun oko 9 milijuna kuna, prvi dan otvorenja Ikee, a kamo li znači ovih slijedećih 5 godina svake godine to je jedan jako lijep izdašni prihod. Znači zanima me, recimo primjer oni su napravili čak posebnu zonu kao što Ivanić-Grad ima 5 onih zona, Rugvica je npravila posebnu zonu samo za tog investitora koji je recimo tako svjetski renomirana firma. I znači ako nekog zanima znači kako to izgleda evo ja vam predlažem ja mogu organizirati ako treba i obilazak nekoliko tih tvornica Volkswagena u krugu četiri sata vožnje, recimo najbliža je u Đeru u Mađarskoj, također druga tvornica je u regiji Bohemiji u Češkoj, treća tvornica je u regiji u gradu Žilina u Slovačkoj, samo za usporedbu taj grad Žilina prije 20 godina je bio na razini razvoja Grada Ivanić-Grada, a danas je recimo barem četiri puta razvijeniji. Samo jedno recimo, u gradu Đer u Mađarskoj, gdje imamo recimo dva sata vožnje do njega, tamo radi preko 10 000 zaposlenika. Samo da imate predodžbu koliko je to velika stvar što se tiče prepoznatljivosti grada. Znači to je moje prvo pitanje, a drugo pitanje bi bilo šta se tiče znači jedne tehničke stvari u našem Gradu Ivanić-Gradu kao što imamo našu Gradsku zajednicu sportskih udruga tako u Gradu djeluje Zajednica tehničke kulture Grada Ivanić-Grad. Znači to su oni naši mladi građani koji sudjeluju u znači inženjerskim, robotičkim, elektroničkim aktivnostima, to su naši budući inženjeri, naši budući znači Tesle, nositelji našeg društva i sad u toj zajednici tehničke kulture postoje jako veliki problemi zadnjih otprilike dvije godine. Samo da vas vijećnike informiram, a zašto to pričam, zato što jedanput kako se neka udruga ugasi koja ima članstvo, koja ima znači razvoj mladih, to je garantirano još jedan autobus mladih građana koji će se odseliti u Irsku za nekoliko, za desetak godina, ako neće imati perspektivu u ovom gradu. Znači ukratko, u toj zajednici postoji šest udruga i tako je napravljena situacija pat pozicija da tri udruge su jednog stajališta tri udruge su drugog stajališta i ta pat pozicija znači ima za posljedicu takvu da će ove udruge koje danas kako se kaže zabijaju golove u toj inženjerskoj aktivnosti govore da jednostavno ih ove udruge koje su prije zabijale golove, kolokvijalno rečeno, da ih jednostavno ne doživljavaju i mene evo zanima, ja znam da ne može se intervenirati u nečiji statut, nečiju skupštinu, ali ako su neke greške u koracima napravljene mene zanima da li Grad može svojim autoritetom, svojim utjecajem jednostavno presjeći takav gordijski čvor u interesu onih mladih pomladaka koji rade robotiku, inženjerstvo i tako dalje, a vi sami znate da takvi kadrovi koji će se jednog dana razvijati da su jako deficitarni u Hrvatskoj i ako ih imamo u budućnosti možemo znači računati na ostala inženjerska zanimanja. Hvala lijepo.

Gradonačelnik – zahvaljujem se gospodinu Golubiću na svim postavljenim pitanjima. Problematika zemljišta u poduzetničkim zonama Grada Ivanić-Grada može se stvarno gledati sa nekoliko aspekata. Znači Grad nema više tako značajnih površina u svome vlasništvu, pogotovo ih nema u zonama. Grad Ivanić-Grad ima tri zone u svome Prostornom planu od kojih jedna uopće ne živi odnosno popunjena je sa 5% vjerojatno, jedna je ogromna i popunjena je ovaj dio gradskih parcela i jedan dio mali državnih, znači Grad je prodao gotovo sve i znači imamo još jednu staru zonu u UPU 3 u koju stalno ulažemo, nastojimo proširivat i koja ima svojih velikih problema jer je ispremrežena instalacijama, cijela je u privatnom vlasništvu, Grad tamo nema ništa i troškovi uopće izmicanja instalacija i svega toga su abnormalni veliki. Mi, reći ću samo što se tiče npr. Benesa američke tvrtkekoja je kupila u našem gradu, da nije bilo Grada i angažmana gradskih službi mislim da oni tu zemlju ne bi nikad ni kupili od države. Znači grad je doslovce pripremio apsolutno sve da bi oni tu zemlju kupili, a da ne velim koja je razina guranja i svega ostalog je tu bila prisutna da se uspje objaviti taj natječaj i da oni kupe tih 40 000 m². Znači mi smo upravo našim odlukama na Gradskom vijeću sada u fazi smo smanjivanja tih zona koje su nam prepreka da nam država dodijeli zemljište s obzirom da imamo ogromne zone u Prostornom planu koje nikad ne budu zone i s obzirom da je taj pristup od početka bio krivi i sad ispravljamo krive Drine, a izmjene planova traju. Znači, koliko sam upoznat, ne znam da li smo donesli ili ćemo sad donesti, Sandra može malo više, jesmo, znači sad smo u nekakvoj poziciji da možemo od države dobiti znači određeno zemljište u zoni, onih 60 000 m², poduzeli smo sve, mislim čak da je pomoćnica ministra zadnje rekla da je to sad pred nekakvim potpisivanjem na stolu i da bi Grad mogao doći u zonu sa 60 000 m², da smo tu na neki način uspjeli zadovoljiti te kriterije da smanjimo to da taj dio megalomanstva koji je bio prisutan, a koji nas je u svemu ometao, maknemo jer onda se smatra da te sve zone nisu iskorištene i država ne daje zemljište pošto ostale zone nisu iskorištene, a sve su privatne parcele i sve su privatno vlasništvo i Grad tu ima minimalno utjecaja na to. Što se tiče naše zone tu po mom sudu, znači ima nekoliko evo tako igrača koji su došli do tih parcela u neka davna vremena po puno većim cijenama nego što bi sad to trebalo prodavati, neki od njih znam da su u stečaju te je Croatia banka postala vlasnik jednog značajnog dijela zemljišta u toj našoj zoni, mi smo u razgovoru sa Croatia bankom uspjeli doći do toga da su oni zainteresirani da ipak to prodaju po cijenama po kojima prodaje i Grad odnosno država po kojima je prodavala. U tom kontekstu mogu reći da je prije par dana bio isto jedan potencijalni investitor znači ovdje iz Malezije koji se bave također visoka tehnologija je u pitanju i da smo mi zapravo direktno povezivali njih sa privatnim vlasnicima parcela, konkretno i sa Croatia bankom i sa privatnim vlasnicima koji su vlasnici tih parcela da se direktno dogovaraju oko kupnje i prodaje jer Grad tu može biti samo upravo nekakav posrednik. Mi imamo još dvije parcele, jedna je tamo mislim na Tandarićevoj livadi koja je pod zaštitom Ministarstva kulture, to smo sad poduzeli mjere da izdvojimo taj dio gdje je samo taj spomenik nekad bio kojeg sad više ni nema, da nije cijela parcela od 25 000 m² ili 30 000 zaštićena nego samo taj mali dio ficlek da se to izdvoji i imamo još jednu parcelu na drugom kraju. Prema te dvije parcele smo u fazi planiranja znači dobivanja građevinske dozvole za cestu koju ćemo isprojektirati i da dođemo do te dvije naše, a usput znači do toga prolazimo uz te parcele Croatia banke koja je zainteresirana za prodaju i još jedne privatne parcele koja je isto za prodaju. Znači Grad momentalno nema takvih kapaciteta, ali je za očekivati da ćemo svim ovim našim radnjama u skoro vrijeme imati, znači bilo da ćemo dobiti od države onih 60 000 za koje gotovo da već imamo kupce i ove dvije parcele koje imamo jedna od 20 000, jedna od 30 000 m² da ćemo uspjeti do njih u nekoj budućnosti i kroz neke fondove dovesti infrastrukturu, a postojeće privatne parcele smo u kontaktu sa svim ljudima koji ih prodaju, od gospodina Andrića preko Katrana koji također prodaje svoju parcelu, Croatia banke i još neke privatnih investitora. To je ono što apsolutno mi i nudimo s time da evo u jednom dijelu te naše zone, a to ste dobro upoznati također prolaze glavni naftovodi i plinovodi i ograničena je mogućnost gradnje što nas sprečava. Što se tiče Ikee mislim da je tu puno faktora odigralo ulogu, a gotovo najmanje Općina Rugvica da je Ikea došla tamo gdje je, da ne velim da su svi odigrali samo općina Rugvica skoro ništa jer znam kako je to išlo i kako je ta investicija tamo dovađana i Općina Rugvica ima puno bolju poziciju nego Grad Ivanić-Grad jer oni imaju veliku količinu tog zemljišta u zoni koja je u njihovom vlasništvu i sad koliko znam su također tako na isti način na koji bi mi trebali dobili od države jedan dio zemljišta i tamo su još stvarno velike državne parcele koje su u toj zoni i oni su svojom inercijom bliži Zagrebu i to se sad popunjava i formira se ta zona, malo je drugačija situacija nego što je kod nas definitivno. Zahvaljujem se na pitanju čisto da sam vam mogao donekle dati informacije u kojim smo mi stvarima, da znate da o tome mislimo, da razmišljamo, da to sve i kod nas funkcionira maksimalno i da smo evo uspjeli te cijene čak spustiti i kod nekih privatnih tih na 10 EUR-a i ispod 10 EUR-a, a evo mislim da i ovi drugi neki su držali na 15 ali su i oni sad krenuli prema dolje, mislim da smo uspjeli postići stvarno i kod tih privatnih vlasnika parcela konkurentnu cijenu koja je slična procjeni koja je bila od strane države, a država je procijenila mislim na 11 EUR-a kvadrat u zoni. Što se tiče Zajednice tehničke kulture najmanje u svemu tome, znači najmanje nekakav faktor koji bi na bilo koji način utjecao na tu situaciju je Grad. Znači Grad jedini od svih njih je svoje sve obaveze prema njima svima zapravo obavljao. Radi se o narušenim odnosima, radi se o odnosima zajednice tehničke kulture, dio udruga koji želi ostati u zajednici, dio udruga koji želi izaći van. Taj dio udruga koji želi izaći van mi smo jedno vrijeme pokušali da se to primiri i bio je naš stav – ajmo se svi ipak vratiti u Zajednicu tehničke kulture jer je na taj način lakše to odrađivati, odnosi su toliko narušeni da ja mislim da toga nema i naprosto je ostala jedina prepreka da se u budućnosti ide drugačije, a ići će se drugačije, da sve udruge opravdaju svoje novce. Znači te udruge su dobile od Grada, odnosno dobila je Zajednica, zajednica je novce prebacila udrugama, udruge su te novce potrošile, ali nisu prema Zajednici opravdale te novce. Znači što je za nas nužno da vršimo kontrolu i po Zakonu je nužno znači da se računima opravdaju ti novci, da se dostavi u Zajednicu, Zajednica dostavi Gradu i nakon toga oni koji žele van idu van iz Zajednice ako ona ne može opstati i u idućoj godini će se financirati direktno kroz natječaje koji će Grad objavljivati za udruge u tehničkoj kulturi. Znači oni neće biti članovi Zajednice i dobivat će sredstva po svojim direktnim prijavama na natječaj koji će Grad objaviti i opet legalno funkcioniramo i sve ide dalje. Ali još jednom apeliram da ono se mora opravdati što se do sada dobilo što se potrošilo, to ne bi trebao biti uopće upitno i ne znam zašto je uopće upitno. Znači da se samo opravdaju sredstva, da se izvještaju predaju Gradu, koji idu van nek izađu van, koji ostaju u Zajednici ostaju u Zajednici i na slijedećem natječaju za dodjelu sredstava Grada iz tehničke kulture neka se svi prijave samostalno i dobit će novce, bit će financirani kao i do sada, a Grad sigurno evo zahvaljujući vama koji podržavate proračun izdvajamo u zadnjih tri-četiri godine puno više za tehničku kulturu nego što je to prije, značajnije financiramo i onaj Inovacijski sajam i neke stvari gdje smo prvo davali 5.000,00, 10.000,00, pa prošle godine 40.000,00 kn za to i rad tih udruga podržavamo i pojedinačno sve inovatore koji su postizali rezultate smo i nagrađivali i davali kad god je to trebalo i pomagali i njima.

**1. TOČKA**

Gđa. Radojka Šporer – pozdrav svim gradskim vijećnicima i ostalim prisutnima na ovoj sjednici. Skupština Obiteljskog radio Ivanića je izvještaj o radu i poslovanju u 2018,. godini razmotrila i usvojila 17.travnja ove godine. U radu Skupštine Obiteljskog radija Ivanić sudjeluju predstavnici suvlasnika Grada Ivanić-Grada i Općina Križ i Kloštar ivanić te 9 zaposlenika i bivših zaposlenika Radija. Suvlasnici imaju u Skupštini Radija udio u odlučivanju identičan udjelu u vlasništvu. Tako Općina Križ ima 25% i članica Skupštine je Nina Grgat, Općina Kloštar Ivanić ima 25% i član Skupštine je Božidar Balenović, Grad Ivanić-Grad ima 27,5% i predstavnik je gradonačelnik Javor Bojan Leš ili uz ovlaštenje njegov zamjenik. Devet sadašnjih i bivših zaposlenika Radija imaju svaki po 2,5% udjela u vlasništvu i u odlučivanju. U radu svake sjednice Skupštine Radija sudjeluju i načelnici općina Križ i Kloštar Ivanić.

Temeljena na pravilima struke uređivačka politika Obiteljskog radija Ivanić je da sve društvene skupine na području koncesije nađu svoje mjesto u programu kao i dio programa koji će rado poslušati, a da se informacije objavljuju temeljem značaja i aktualnosti. U eteru smo 365 dana u godini na frekvenciji 99,4 MHz te preko interneta na adresi [www.ori.hr](http://www.ori.hr). Na toj internetskoj stranici se mogu pročitati i izabrane vijesti, a emisije preslušati u rubrici pod casting. Temeljem navedene programske koncepcije u 2018. Godini je realizirano 8760 sati programa, odnosno 365 dana po 24 sata. Od toga je udio programa i djela vlastite proizvodnje 30,8 % od čega 10,8 % govornog programa što je u skladu s propisima Agencije i Vijeća za elektroničke medije jer u protivnom ne bismo mogli dobiti, a ni zadržati koncesiju za frekvenciju. U prijevodu to znači da Obiteljski radio Ivanić svakog dana mora imati najmanje 2 sata i 24 minute govornih emisija vlastite proizvodnje. Emitirani program se snima kako bi ga Vijeće za elektroničke medije moglo kontrolirati. Radijima koji ne ispunjavaju uvjete koncesije Vijeće za elektroničke medije izriče kraće ili dulje zabrane emitiranja. Prema detaljnom izračunu za 2018. godinu udio u informativnom programu za potrebe Grada i dviju općina i njihovih stanovnika izračunato po naslovima te broju i trajanju emisija, broju emitiranih vijesti i obavijesti iznosi za Grad Ivanić-Grad 40,9 %, Općinu Križ 29,2 %, Općinu Kloštar Ivanić 29.9 %. Ti su postoci slični svake godine, nekada budu za jedan do dva postotna poena viši ili niži ovisno o događajima u toj godini na području promatrane jedinice lokalne samouprave. U 2018. godini Obiteljski radio Ivanić ostvario je ukupni prihod od 999.000,00 kn i ukupni rashod od 995.000,00 kn, dobit nakon oporezivanja je iznosila 2.104,00 kn što je bilo na razini 2017. godine i u skladu s planom. Prihodi 2018. godine su bili od prodaje usluga, odnosno reklama 277.000,00 odnosno 27.8 %, od Općine Kloštar Ivanić 200.000,00 ili 20 %, Križ 240.000,00 ili 24 %, Grad Ivanić-Grad 250.000,00 kn ili 25 %, ostali prihodi 31.500,00 kn odnosno 3,2 %. Želim naglasiti da smo prihode od reklama tijekom 2018. u odnosu na 2017. godinu povećali 45% zahvaljujući nešto povoljnijoj klimi na tržištu ali prvenstveno angažmanu naše terenske agentice i tajnice. Time je za 5,5 postotnih poena povećan udio prihoda od reklama u odnosu na prihode od javnog informiranja iz proračuna suvlasnika sa 22,24 na 27,8 posto. Od 2015. pa tako i u 2018. godini poslovali smo bez većih stresova zahvaljujući redovitoj suradnji i razumijevanju naših suvlasnika jedinica lokalne samouprave kao i povećanim vlastitim prihodima. Na kraju želim podsjetiti na dva postignuća iznad standarda svakodnevnog rutinskog rada. U studenom 2018. godine je Hrvatska udruga radijskih nakladnika HURIN dodijelila Obiteljskom radiju Ivanić nagradu Zlatni miš za sadržaj i izgled web stranice koju je na 11. Danima elektroničkih medija primio urednik stranice Siniša Klasić. Urednici i voditelji glazbene emisije Rock meridijan Milan Janeš, Franjo Đunđenac i Martina Janeš kao vanjski suradnici u suradnji s Muzejom Ivanić-Grada su od 7. do 24. studenog prošle godine pod pokroviteljstvom Radija realizirali izložbu gramofonskih ploča, plakata, gramofona i drugih memorabilija pod naslovom Vrijeme vinila. Poštovane vijećnice i vijećnici detaljnije informacije o radu i poslovanju Obiteljskog radija Ivanić imate u dostavljenim materijalima, ako imate kakvih pitanja rado ću odgovoriti na njih i hvala na pozornosti.

g. Krešimir Malec – prije svega bih pohvalio, odnosno čestitao na ovim nagradama koje ste dobili, ovaj Zlatni miš i ovaj Rock meridijan izložba je bila prekrasna i definitivno je za pohvaliti ovo povećanje vlastitih prihoda. Znači može se kad se potrudi znači da se taj udio vlastitih prihoda u ukupnim prihodima poveća, svaka pohvala direktorici. Ne bih se htio miješati u uređivačku politiku, ali recimo jedan moj prijedlog možda ako je moguće ga uzeti u obzir, na vama je da li ćete ga onda i prihvatiti, vezano je evo to me malo ponukalo s obzirom da imate 8765 sati emitiranja odnosno 365 dana, da je dnevno 2,24 sata vlastitog programa, kad se to pomnoži sa 365 znači to je 817 sati vlastitog programa pa evo u tih 8765 sati ili 817 vlastitog programa, ali još samo uvod, da u toj satnici ne postoji niti jedan sat vlastitog programa koji je evo namijenjen za neko drugo mišljenje, mišljenje znači oporbe, oporbenih stranaka. Znači vi imate niz emisija koje prate rad gradonačelnika, službi, tvrtki i tako dalje, no međutim evo postoje ovdje i gradski vijećnici i stranke koji imaju o nekim stvarima i drugačije mišljenje, s obzirom da to sve javne televizije rade, svi javni, a vi ste isto tako sufinancirani od strane i Grada Ivanić-Grada pa evo možda da razmislite da u programsku shemu isto tako ugradite i taj dio koji bi se evo barem jedanput mjesečno uvrstio u rad odnosno u program Obiteljskog radija Ivanić-Grada. Moram napomenuti da Obiteljski radio Ivanić svaki puta se odazove na tiskovnu konferenciju, poprate znači pročitaju odnosno emitiraju naša priopćenja koja dajemo kao stranka. Isto tako evo, ali dobro to su plaćene emisije, znači u onom tijeku kampanje isto tako evo tu nema nikakvih problema, ali ovaj dio koji se radi oko emitiranja odnosno izrade vlastitog programa, naš prijedlog, odnosno moj prijedlog je da bi se i možda u programskoj shemi i takva jedna radio emisija mogla uvesti.

Predsjednik Gradskog vijeća – vjerujem da će direktorica o tome razmisliti, pa Programsko vijeće, pa ćemo sigurno doći do zadovoljavajućih rješenja.

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 14 glasova za jednoglasno usvojen

**Z A K LJ U Č A K**

**o prihvaćanju Financijskog izvješća i Izvješća o radu trgovačkog društva Obiteljski radio Ivanić-Grad d.o.o. za 2018. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća

**2. TOČKA**

Gđa. Senka Kušar Bisić – srdačno vas pozdravljam u svoje osobno ime i ispred Gradske knjižnice Ivanić-Grad. Izvještaj o radu dobili ste u materijalima na nekih petnaestak stranica pokušali smo iznijeti one osnovne značajke onoga što smo radili u 2018. godini, kako je ona izgledala, koje aktivnosti su se odvijale i koji su neki statistički pokazatelji našeg rada. Zapravo 2018. godina je prva godina u punom obimu rada knjižnice budući da je knjižnica postala samostalna od travnja 2017. godine pa je izvještaj za 2017. bio samo za 9 mjeseci, a evo 2018. donosi konkretne podatke i presjek djelovanja, konkretne brojke tako da sada i sami imamo bolji pregled i bolje znamo koliko koji dio nosi i novaca, koliko nas šta košta i zapravo i bolju procjenu za sve buduće aktivnosti. Ono što bih svakako izdvojila za 2018. godinu što je zapravo i najvidljivije doslovno vidljivo su prostorne promjene zahvaljujući sredstvima Ministarstva kulture koje smo dobila jer smo se javili na natječaj Investicijske potpore za proširenje knjižnice krajem 2018. godine, točnije u prosincu, znači na samom kraju godine počela je rekonstrukcija prostora, prijeko potrebno proširenje, zahvat je bio zaista velik i radilo se nekoliko mjeseci. Sada vam ne mogu ispričati sve budući da se to protegnulo u 2019. pa ću to dovršiti cijelu priču na godinu, ali evo dotadašnji prostor Pučkog otvorenog učilišta i dio tadašnjeg dječjeg odjela imao je rekonstrukciju kompletnu, puno toga se napravilo i naravno zahvaljujući sredstvima Grada, budući da je taj projekt financiran osim Ministarstva kulture i uz sredstva Grada, cjelokupna investicija nije mala, iznosila je 947.000,00 kn, no eto itekako je vidljiva, ako niste bili navratite u knjižnicu i sve će vam biti jasno. Od nekih ostalih stvari samo da napomenem da i dalje potkrepljujemo tezu da se čita, da Ivanić-Grad čita, to pokazuju i podaci o posudbi, o broju učlanjenih. Mi svake godine imamo veći broj članova i 2018. Godina ide tome u prilog, 2 294 aktivna člana, znači oni članovi koji su koristili usluge knjižnice. Također, posjećene su i naše aktivnosti, tribine, razna događanja, stavili smo kronološki sve naše aktivnosti namijenjene i odraslima i djeci pa isto tako možete vidjeti da zaista se trudimo ugostiti sva relevantna imena sa književne scene, ne samo književne nego i općenito kulturne scene i zadovoljiti različite profile naših korisnika i posjetitelja kako bi svi bili zadovoljni i kako bi svi našli nešto za sebe. Trudimo se stalno stručno usavršavati cjelokupno osoblje, dužni smo to zbog našeg posla i zbog odgovora na upite korisnika tako da koliko smo bili u mogućnosti prisustvovali smo raznim predavanjima, okruglim stolovima u cijeloj Republici Hrvatskoj i to vrlo uspješno, a isto tako mogu reći da je aktivna razmjena iskustava i sa drugim knjižnicama i mogu otvoreno reći se za Gradsku knjižnicu Ivanić-Grad zna u stručnoj zajednici, zna se šta radimo i sa njihove strane dobivamo pohvale za ono što radimo, čak i savjete dajemo nekima drugima vezano za programe, za financiranje, vidjeli su da nama to ide pa sada pokušavaju i ostali, Konkretno, kada smo kod nekih brojki, financijskih stvari, prihodi poslovanja ostvareni su u ukupnom iznosu od 1.514.808,00 kn, naravno najviše prihoda je bilo iz proračuna Grada Ivanić-Grada 805.739,00 kn, a tu su onda prihodi od vlastite djelatnosti, prihodi od Zagrebačke županije, prihodi od Ministarstva kulture i prihodi od Općine Kloštar Ivanić budući da imamo područnu knjižnicu u Kloštar Ivaniću. Rashodi od 1.436.000,00 tako da ostalo nam je sredstava budući da smo vrlo racionalni i vrlo pazimo na ono što radimo, a i pred nama su još konkretni zahvati vezano za već navedeno proširenje knjižnice posla još ima, trebat će dosta i nove opreme i svega tako da planiramo unaprijed i pazimo na svaku kunu. Od navedenih prihoda naravno od Ministarstva kulture je bilo 400.000,00 kn za proširenje knjižnice, za nabavu knjige dobili smo nešto malo više, nisu nas još uvijek u 2018. shvatili skroz ozbiljno i dali nam koliko su trebali, imali smo čak neke pregovore naknadno budući da sam se ja žalila na dobiveni iznos, usmeno sam dobila odgovor da će do kraja 2018. godine biti još nešto sredstava, ali u studenom kada sam ponovo postavila upit onda je ispalo da su već oni sve raspodijelili i potrošili i da nemaju nam više za dati, ali da će nas uzeti u obzir u 2019. što se i dogodilo, ali to ću vam isto pričati u slijedećem izvještaju.

g. Krešimir Golubić – pohvalio bih ravnateljicu Knjižnice gospođu Kušar Bisić na ovom iscrpnom izvještaju i na izvještaju koji smo svi vijećnici primili, samo bih htio napomenuti koliko je zapravo ovo važna tema za Grad Ivanić-Grad i za njegove građane, recimo ako se nađete na gradskom vijeću nekog grada u Njemačkoj, znači ovakav izvještaj o čitalačkim navikama građana to je jedno od najvažnijih izvještaja u godini, tako da gradovi na primjer jako gledaju koliko građani čitaju, čitalačke navike jer iz toga vide kako će se taj grad razvijati u budućnosti jer samo iz takvog načina čitanja dolaze nove ideje, kreativnost, inovacija, umrežavanje, i tako dalje. Mene sad zanima recimo ako može ravnateljica samo pojasniti recimo 2294 aktivna člana, na primjer koliko oni, kao jedan klasični podatak, znači koliko se knjiga pročita po stanovniku nema veze je li član, znači po pojedinom stanovniku grada Ivanić-Grada. Je li član ili nije član nije bitno, jedan obični kao neki čitalački prosjek koji možemo usporediti recimo sa prosjekom Grada Čakovca, Grada Varaždina, koliko to su naši građani znači skloni primati nova znanja i nove ideje kroz čitanje knjiga.

Gđa. Senka Kušar Bisić – sada bismo trebali točno računati, ali prelazimo dvije knjige po stanovniku što je neki prosjek, a mi već dugo prelazimo tu brojku. Ono što stalno govorimo i pobijamo one bombastične naslove u tjednicima, na portalima da Hrvati ne čitaju, podaci iz naše Knjižnice su upravo suprotni. Čita se i čita se stalno i definitivno čitanje i knjige nisu aut, tko čita čitat će i mi smo tu da održimo upravo čitanje kao takvo, ali ne samo čitanje nego jednostavno ulogu Knjižnice koja se ne bazira samo na čitanju nego ona je zapravo i trebala bi biti treći prostor kako se to kaže, mjesto gdje se svi osjećaju ugodno, gdje mogu doći čitali ili ne, ali gdje mogu doći na izvor informacija koje im trebaju pa eto trudimo se ići upravo u tom smjeru.

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 14 glasova za jednoglasno usvojen 1.2

**Z A K LJ U Č A K**

**o prihvaćanju Financijskog izvješća i Izvješća o radu**

 **Gradske knjižnice Ivanić-Grade za 2018. Godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća

**3. TOČKA**

Gđa. Senka Kušar Bisić - što se tiče statuta prijedlog Odluke o izmjeni Statuta bio je prvenstveno isključivo radi usklađivanja s novim Zakonom o knjižnicama i knjižničnoj djelatnosti, donesen je u veljači 2019. godine i slijedom toga dužni smo usuglasiti se sa tim Zakonom. Ono što je, da tako kažem, dobro je što je naš postojeći Statut napravljen 2016. godine, znači ne datira, nije star kao kod nekih knjižnica po petnaest, dvadeset godina tako da nismo imali možda puno nekih preinaka, doslovno evo radi se o sedam članaka koje smo dopunili rečenicama, proširili i zapravo samo malo modificirali u skladu sa već navedenim novim zakonom o knjižnicama pa evo nadam se da ću dobiti vašu suglasnost za navedeno.

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 14 glasova za jednoglasno usvojena

**O D L U K A**

**o davanju suglasnosti na izmjenu Statuta Gradske knjižnice Ivanić-Grad**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća

**4. TOČKA**

Gđa. Tihana Vuković Počuč – dekan Visoke škole Ivanić-Grad na službenom je putu u Vukovaru pa me zamolio da vam ukratko izložim prijedlog izmjena Statuta Visoke škole, naime u praksi se pokazala potreba da se dodatno regulira pozicija prodekana na Visokoj školi stoga je dostavljena na Gradsko vijeće ova prethodna suglasnost izmjena Statuta na odobrenje kako bi se moglo uputiti poslije na Upravno vijeće Visoke škole i sukladno toj odredbi članak 34. stavak 2. Visoke škole Ivanić-Grad se mijenja tako da sada glasi – Za prodekana može biti izabran predavač s doktoratom znanosti nastavnik Visoke škole u znanstveno nastavnom zvanju ili u nastavnom zvanju višeg predavača ili profesora Visoke škole koji ima ugovor o radu s Visokom školom Ivanić-Grad. Suština ove izmjene je da se uvođenjem uvjetno nižeg nastavnog zvanja dodatno su ojačani uvjeti višom akademskom titulom što omogućuje da predavač Visoke škole i viši predavač s doktoratom znanosti može biti ujedno i prodekan.

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 14 glasova za jednoglasno usvojena

**O D L U K A**

**o davanju suglaqsnosti na izmjenu Statuta Visoke škole Ivanić-Grad**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**5. TOČKA**

Gđa. Sandra Abramović - ukratko vezano na točku, u periodu od zadnjih izmjena i dopuna urbanističkog plana uređenja UPU-4 za područje Ivanić-Grad, Donji Šarampov i Jalševec Breški zaprimljeni su novi zahtjevi za izmjenom Plana, utvrđene su potrebe za određenim ispravkama i revidiranjem uredbi za provođenje kao i određenih kartografskih prikaza, a sve u cilju omogućavanja kvalitetne provedbe plana te osiguranja prostorno planskih preduvjeta za realizaciju zahvata u prostoru, te se iz tih razloga predlaže pokretanje postupka izrade ovih izmjena i dopuna Plana.

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 14 glasova za jednoglasno usvojena

**O D L U K A**

**o izradi VI. izmjena i dopuna Urbanističkog plana uređenja UPU-4 za područje Ivanić-Grad, Donji Šarampov i Jalševec Breški**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

1. **TOČKA**

Gđa. Sandra Abramović – radi se o Odluci o izmjenama prvotne Odluke u dijelu kojim se u ovoj Odluci omogućava razmatranje u postupku samom izmjena izrade i donošenja Plana, razmatranje svih zaprimljenih zahtjeva zainteresiranih građana te se ovom Odlukom znači obzirom da je u međuvremenu došlo do promjene odnosno novog ustrojstva upravnih odjela usklađuje i naziv nadležnog odjela Grada.

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 14 glasova za jednoglasno usvojena

**O D L U K A**

**o izmjenama Odluke o izradi IV. izmjena i dopuna Prostornog plana uređenja Grada Ivanić-Grada**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**7. TOČKA**

Gđa. Marina Šiprak – evo pred vama je prijedlog Odluke o komunalnom redu. Prijedlog Odluke dobili ste u materijalima za sjednicu Gradskog vijeća kao i u prethodnom postupku savjetovanja sa zainteresiranom javnošću tijekom tog postupka dobili smo u Gradu ukupno četiri prijedloga odnosno mišljenja na prijedlog Odluke od kojih su prijedlozi trgovačkog društva Komunalni centar Ivanić-Grad d.o.o. i trgovačkog društva Ivakop d.o.o. prihvaćeni i ugrađeni su dakle u tekst ovog prijedloga Odluke. Što se tiče razloga za donošenjem nove Odluke o komunalnom redu Oni su propisani samim Zakonom o komunalnom gospodarstvu koji je u svojim prijelaznim i završnim odredbama propisao jedinicama lokalne samouprave donošenje novih odluka koje bi bile u skladu sa novim Zakonom o komunalnom gospodarstvu. Također zakon o komunalnom gospodarstvu propisao je i sadržaj Odluke o komunalnom redu, tako u skladu sa Zakonom ovim prijedlogom Odluke ukoliko ona bude usvojena propisat će se slijedeće: uređenje naselja, zatim način uređenja i korištenje površina javne namjene i zemljišta u vlasništvu Grada Ivanić-Grada za gospodarske i druge svrhe, korištenje nerazvrstanih cesta, javnih parkirališta i drugih površina javne namjene za parkiranje vozila, održavanje čistoće i čuvanje površina javne namjene uključujući uklanjanje snijega i leda, te na koncu mjere za provođenje Odluke što uključuje i prekršajne odredbe. U sam sadržaj odluke neću ulaziti, dobili ste je u materijalima pa evo ako bude kakvih pitanja tu smo.

Predsjednik Gradskog vijeća – ovu odluku smo poslali i na javnu raspravu, isto tako svi ste dobili osobno na svoje e mail adrese prijedlog ove Odluke, mogli ste dostaviti svoje prijedloge, primjedbe. Bile su samo dvije koje smo razmotrili i uvrstili djelomično po potrebi znači u ovu Odluku.

g. Lovorko Matković - ovo što smo dobili na e-mail prije dva dana nisam znao da bih trebao reagirati odmah kada pročitamo tekst, ali recimo u ovom tekstu o komunalnom redu imamo tri engleske riječi, dva pojma, mislim da je to suvišno, jednostavno nam ne trebaju te riječi. Slijedeće je pitanje, mislim ako ću diskutirati recimo mi prihvatimo ove moje izmjene, moj prijedlog ni neće proći i da li se to može ugraditi.

Predsjednik Gradskog vijeća – Vi sad ovog trenutka diskutirate i govorite, ali morate formalno dati amandman, ali to možemo i na drugi način riješiti, samo recite.

g. Lovorko Matković – evo recimo uklanjanje snijega sa nogostupa, da li to znači da se mora čistiti i biciklističke staze pošto su sada, dosta je biciklističkih staza napravljeno građanin koji ima obiteljsku kuću uz njega ide nogostup da li oni moraju i biciklističku stazu čistiti. Onda recimo u članku 108. se isto navodi ako pada snijeg da se mora čistiti redovito i više puta u danu, poneki to ne mogu napraviti pošto ne rade u Ivaniću ili su negdje odsutni. I recimo članak 136. držanje životinja opisano je sa recimo ulicama šta je neka kao granica. Mislim da bi bilo jednostavnije i bolje da je sa koordinatama i popraćeno sa nekakvom kartom.

Predsjednik Gradskog vijeća – što se tiče zadnjeg ovog što ste rekli to je regulirano Zakonom, odnosno u Odluci o držanju životinja pa tamo točno kaže kako, na koji način i gdje se mogu životinje držati, a što se tiče samih ulica smanjili smo opseg držanja domaćih životinja, znači stoke, svinje i ostaloga, tu je sad izbačena i ulica Naftalanska u kojoj do sada moglo se držati domaće životinje, više je nema. Uglavnom na isti način je riješeno kao i prije pa u opsegu ulica je stavljeno gdje se i šta može držati. Ovo što se tiče čišćenja snijega, naravno svatko tko ima nogostup mora ga održavati na ovaj ili onaj način. Razumijemo da ljudi nemaju mogućnosti svi, neki jednostavno plate nekoga da to održava, imamo dosta takvih slučajeva, tu je komunalni redar pa može se i on uključiti tako da ista stvar i sa biciklističkom stazom. Mora je održavati ako je ispred njegove kuće, ako ste primijetili u dosadašnjem nije bilo ni poljoprivredno zemljište, znači ako prolazi nogostup i tu se mora održavati jer nisu baš svugdje kuće i nije svugdje građevinsko zemljište, evo ima nekih izmjena. Isto tako unutar Odluke više nisu znači rasponi od 50'0,00 pa do 10.000,00 nego se kategoriziralo pa sad imamo tri raspona u stvari kaznenih odredbi, odnosno onog dijela koji se odnosi na sankcije po ovim prekršajima.

g. Branko Petrinec – ja se ispričavam ako nešto nisam vidio u prijedlogu Odluke, a ono vidim potencijalni problem. Ono konkretno što je u Odluci stavljeno su klima uređaji koji ne bi smjeli biti vidljivi na zgradama i kućama sa strane od ceste, no šta je s onima koji su već sad postavljeni, šta je sa zatečenim stanjem. Ono možda ne bi bilo loše, opet ispričavam se ako sam propustio to negdje u Odluci, možda staviti u prijelazne odredbe da se nakon donošenja ove Odluke ima rok od, ne znam, šest mjeseci, godinu dana da te stvari isprave. Evo samo primjedba moja takva.

Predsjednik Gradskog vijeća – razmotrit će se. Tu je komunalni redar, vjerujem da tijekom primjene ove nove Odluke koja će se danas donijeti budu se pojavili još neki sigurno problemi i eventualni nedostaci koje nismo zamijetili, mi smo Gradsko vijeće i mi možemo donijeti izmjene i dopune ove Odluke tako da vremena uvijek za sve ima pa ćemo to i na taj način riješiti

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 14 glasova za jednoglasno usvojena

**O D L U K A**

**o komunalnom redu**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**8. TOČKA**

Gđa. Tamara Mandić - polugodišnji izvještaj Proračuna temelji se na Proračunu Grada Ivanić-Grada za 2019. godinu, odnosno na 1. Izmjenama i dopunama Proračuna Grada. Izvještaj je izrađen na osnovi odredbe članka 108. I 109. Zakona o proračunu i to na organizacijskoj, ekonomskoj i programskoj razini, te prema odredbama Pravilnika o polugodišnjem i godišnjem izvještaju o izvršenju proračuna. Ovaj polugodišnji izvještaj o izvršenju Proračuna sadrži opći dio proračuna koji čini račun prihoda i rashoda i račun financiranja na razini odjeljka ekonomske klasifikacije, zatim posebni dio proračuna po organizacijskoj i programskoj klasifikaciji te razini odjeljka ekonomske klasifikacije, izvještaj o zaduživanju na tržištu novca i kapitala, izvještaj o korištenju proračunske zalihe, izvještaj o danim jamstvima i izdacima po jamstvima te obrazloženje ostvarenja prihoda i primitaka i rashoda i izdataka. Ukupno ostvareni prihodi i primici u periodu od 01.01. do 30.06. 2019. godine iznosili su 39.150.613,00 kn što je u odnosu na 2018. godinu povećanje od 14,5%, a u odnosu na planirane prihode to je izvršenje od 35%. Ukupni rashodi i izdaci u prvom polugodištu 2019. godine ostvareni su u iznosu od 38.190.353,00 kn što je u odnosu na 2018. godinu povećanje od 14.8%. Od ukupno planiranih rashoda realizirano je 35%. U polugodišnjem razdoblju ostvaren je pozitivan rezultat u iznosu od 960.260,00 kn. Prihodi od poreza ostvareni su u iznosu 15.420.522,00 kn, znači povećani su u odnosu na 2018. godinu za 6,13% i ostvareni su 54,8% od planiranog iznosa dok su prihodi po posebnim propisima iznosili 7.139.462,00 kn što je povećanje u odnosu na 2018. godinu za 11,6%, a ostvarene su 46% od planiranih prihoda. Ove dvije vrste prihoda naprijed spomenute predstavljaju 64% ukupnih gradskih prihoda u ovom periodu 6 mjeseci. Što se tiče rashodovne strane najveće povećanje u odnosu na 2018. godinu bilo je kod rashoda za nabavu nefinancijske imovine. Ovdje su rashodi porasli u odnosu na 2018. godinu 122% i iznosili su za prvih šest mjeseci 10.501.419,00 kn što je realizacija od 24,3% u odnosu na planirane iznose. Ovi rashodi odnosili su se na izgradnju sportske dvorane u Posavskim Bregima 5,2.00,000,00 kn, izgradnja modularnog drvno tehnološkog poduzetničkog inkubatora cca 2.500.000,00 kn, te rekonstrukciju Matoševe i Šarampovske ulice 2.000.000,00 kn. Ostale podatke ste dobili u materijalima.

g. Krešimir Golubić - samo bih htio pitati gospođu Mandić, to smo pitali prije i gospodina Maršića, znači zanima me znači kretanje ovih prihodovnih i rashodovnih stavki kao po stanovniku, ono što predlagali prije negdje, ne znam, prošle godine još i da se možemo usporediti otprilike prihodovne i rashodovne stavke, osnovne dvije, tri kategorije da se možemo usporediti recimo sa nekim susjednim gradovima kako stojimo po stanovniku, znači koji su to omjeri. Hvala.

Gđa. Tamara Mandić – u ovom trenutku Vam ne znam odgovoriti, evo napraviti ćemo analize pa Vam pismeno odgovoriti.

g. Krešimir Malec - ja bih zamolio odgovor na pitanje, s obzirom da ovo primamo na znanje praktički, ne usvajamo ovaj dokument, za pohvaliti je porezne prihode koji su nam osnovni prihodi, izvorni prihodi da su oni u kontinuiranom porastu, znači da ta gospodarska aktivnost očito je i kroz taj porez na dohodak koji je najveći prihod jedinica lokalne samouprave da li broj zaposlenih, da li povećanje plaća je utjecalo na to, ali vezano je za stanje nenaplaćenih potraživanja i stanje nepodmirenih obveza. Ovdje u izvještaju ste napisali da imamo nenaplaćena potraživanja u iznosu od 16.5 milijuna kuna, od toga dospjela potraživanja za prihode od imovine 6.600.000,00, od toga dospjelo potraživanje za prihode po posebnim propisima od 11.700.000,00 kn pa da nam malo to pojasnite o čemu se to radi Isto tako imate ovdje dospjele, znači govorim o dospjelim potraživanjima, a isto tako imamo i nepodmirene dospjele obveze, pretpostavljam da ovih 32.700.000,00 kn se odnose na kreditne obveze, to su nedospjele obveze, ali imamo tu 1.100.000,00 za rashode u poslovanju i isto tako 528.000,00 što u kumulativi čini nekakvih 1.600.000,00 – 1.700.000,00 kn nepodmirenih dospjelih obveza pa evo konkretno o čemu se tu radi?

Gđa. Tamara Mandić – što se tiče potraživanja znači oni jesu na 16.000.000,00 kn što se odnosi na dospjelih 12.000.000,00 milijuna jer ovo ispravak potraživanje je u minusu 6.000.000,00, a nedospjelih je 4.500.000,00. Znači vršimo, opomene šaljemo, idu ovrhe van i radi se intenzivno na naplati ovih dospjelih potraživanja i od imovine i po posebnim propisima, a što se tiče obveze znači ovih 27.708.000,00 je obveza za financijsku imovinu, a ovo što smo rekli dospjele obveze za rashode poslovanja to je sve znači stanje 30.06. što je za obrazac to su obveze od 1 do 30 dana dospijeća, znači zaknjižene i u dospijeću. Znači nema problema sa likvidnošću nego tada na taj dan je to bilo takvo stanje.

Predsjednik gradskog vijeća – evo ja predlažem da se to malo kvalitetnije obradi i da Vam se dostavi pisano izvješće znači o svim potraživanjima, molim Vas znači pisano izvješće vezano uz potraživanje ovih 16.000.000,00 sa strukturom i potraživanja prema fizičkim i pravnim osobama.

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 13 glasova za i 1 suzdržanim glasom usvojen

**Z A K LJ U Č A K**

**o primanju na znanje Polugodišnjeg izvještaja o izvršenju Proračuna od 01.01.2019. do 30.06.2019. godine**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**9. TOČKA**

Gđa. Tihana Vuković Počuč – predsjednik vijeća me zamolio da umjesto privremenog pročelnika UO za komunalno gospodarstvo, prostorno planiranje, gospodarstvo i poljoprivredu gospodina Maršića izvijestim ukratko o ovoj točci Gradskog vijeća, pa ću se kratko nadovezati na već ranije usvojene odluke Gradskog vijeća koje se odnose na projekt šetnice uz rijeku Lonju. U ovom slučaju riječ je o 3. trasi šetnice koja se proteže od mosta u Ulici kralja Tomislava do mosta u savskoj ulici, priložili smo uz materijale pravomoćnu građevinsku dozvolu za ovaj obuhvat, kroz Proračun je investicija izglasana i u prijedlogu Odluke su naveden je financijski okvir financiranja trase buduće šetnice koji iznosi 1.941.861,00 kn i od toga veći iznos financirati će Hrvatske vode, točnije sa iznosom od 1.422.753,00 kn dok će iznos od oko 500.000,00 kn financirati Grad. Ovdje je također i prijedlog ugovora i suglasnost gradonačelniku za potpisivanje svih ugovora o budućem sufinanciranju nadamo se i iz nekakvih drugih izvora.

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 14 glasova za jednoglasno usvojena

**O D L U K A**

**o davanju suglasnosti gradonačelniku na zaključenje Ugovora o izvođenju radova – šetnica/Cvipek**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**10. TOČKA**

Gđa. Tihana Vuković Počuč – Odluka koja je pred vama odnosi se također na već izglasanu Odluku Gradskog vijeća kojom je odobreno izdavanje garancije Grada za pokriće avansa koje je Ministarstvo gospodarstva uplatilo Gradu Ivanić-Gradu sa namjenom trošenja sredstava za izgradnju poduzetničkog inkubatora. Taj projekt je uz suglasnost Ministarstva i SAFU-a razdoblje provedbe projekta je prolongirano te je stoga bilo nužno izglasati, odnosno dostaviti Ministarstvu i garanciju s ovim produljenim rokom važenja i stoga obzirom da je riječ o iznosu preko 3.000.000,00 kn bilo je potrebno i ovu izmjenu Odluke provesti kroz ovo Gradsko vijeće odnosno ishoditi vašu suglasnost.

g. Krešimir Malec – vezano za produženje bez obzira na suglasnost Ministarstva i ovoga tijela da li će biti kakvih penalizacija što se tiče produženja rokova, odnosno da li trenutno to znamo?

g. Valentin Gadža – nema nikakvih naznaka niti ima osnova za penalizaciju zbog produženja, znači oni su to temeljem našeg obrazloženja, a to je bilo produženje u postupku javne nabave, odobrili tako da nema nikakvog razloga.

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 14 glasova za jednoglasno usvojena

**O D L U K A**

**o izmjeni Odluke o davanju suglasnosti na izdavanje bankarske garancije Grada Ivanić-Grada u korist Ministarstva gospodarstva, poduzetništva i obrta**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća

**11. TOČKA**

Gđa. Tamara Mandić – Razlozi za donošenje ovih II. izmjena Proračuna su novo kreditno zaduženje Grada radi plaćanja troškova izgradnje poduzetničkog inkubatora u iznosu od 6.000.000,00 kn do povrata sredstava iz EU fondova, zatim usklađenje pojedinih vrsta prihoda s mogućnošću realnog ostvarenja za 2019. godinu, usklađenje prema procjeni ostvarenja prihoda od potpora koje se ostvaruju od Županijskog i državnog proračuna, te usklađenje pojedinih programa s realnim troškovima. Ukupno izvršena korekcija, odnosno smanjenje u odnosu na I. izmjene Proračuna u iznosu 1.352.950,00 kn. Na prihodovnoj strani povećani su prihodi prireza i poreza na dohodak 800.000,00 kn, zatim prihodi od prodaje nefinancijske imovine 1.313.050,00 kn i to s osnova prihoda od prodaje državnog poljoprivrednog zemljišta, kreditno zaduženje 6.000.000,00 kn, te prihodi proračunskih korisnika, njihovi znači vlastiti prihodi, ukupno 615.000,00 kn. Dok se smanjenje prihoda, tekuće pomoći su se smanjile za 1.930.000,00 kn, najveći iznos je program „Zaželi“ 1.800.000,00 kn ćemo prebaciti u slijedeću godinu jer je izvjesno da ove godine neće taj program biti nam odobren, dok kod kapitalnih pomoći izvršena je korekcija za 8.130.000,00, najveće stavke su trg u Posavskim Bregima 3.250.000,00, te izgradnja modularnog drvo tehnološkog poduzetničkog inkubatora 4.000.000,00 kn. što set tiče rashoda u razdjelu 1 UO za lokalnu samoupravu, pravne poslove i društvene djelatnosti izvršene su korekcije odnosno usklađivanje stavaka rashoda s planiranim utroškom, znači tu je došlo do povećanja rashoda za 1.626.550,00 kn. Od najvećih promjena to je povećanje za sufinanciranje prijevoza učenika za 200.000,00 kn, 190.000,00 kn socijalne potpore za božićnicu umirovljenicima i potpore za novorođenčad, zatim su se povećali za 120.000,00 kn troškovi sufinanciranja djece u predškolskim ustanovama koje nisu u vlasništvu Grada Ivanić-Grada te 65.000,00 kn za nabavu udžbenika osnovnih škola. Proračunski korisnici, izvršene su znači korekcije njihovih rashoda ovisno o više ostvarenim prihodima. Dok u razdjelu 2 planirano je ukupno smanjenje rashoda za 2.979.500,00 kn. Umanjena su sredstva za projekt javna turistička infrastruktura, rekonstrukcija Matoševe i Šarampovske ulice, izgradnja i rekonstrukcija nerazvrstanih cesta, asfaltiranje nerazvrstanih cesta, vodovod i plinovod i kanalizacija na području grada, projekti gospodarenja otpadom, izgradnja i opremanje dječjeg igrališta u Graberju Ivanićkom, izgradnja paviljona uz rijeku Lonju, nogostup Dubrovčak Lijevi- Trebovec, trg u Posavskim Bregima, program „Zaželi“, izgradnja školske dvorane u Posavskim Bregima, školska dvorana u Graberju ivanićkom, rekonstrukcija objekata u starom Ivaniću i projekt izgradnje reciklažnog dvorišta. Umanjena su sredstva za investicijsko održavanje poslovnih objekata za 150.000,00 kn i prostorno uređenje unapređenje stanovanja za 925.000,00 kn zbog nerealiziranih potpora uz državnog i Županijskog proračuna. Navedeni programi se umanjuju iz razloga što javna nabava je ukazala da je potrebno manje sredstava od planiranih ili se pojedini programi neće realizirati u ovoj već u slijedećoj godini. Rashodi koji se povećavaju u ovom razdjelu su unapređenje prometne infrastrukture, znači izgradnja ceste Josipa Kraša stavka se povećava za 625.000,00 kn na ime kapitalnih pomoći iz državnog proračuna, Šetnica uz rijeku Lonju od mosta u Ulici kralja Tomislava do mosta u savskoj ulici rashodi se povećavaju za 130.000,00 kn na 2.375.000,00 kn koliko iznose ukupni rashodi navedene investicije sukladno provedenoj javnoj nabavi, a u što je uključeno i projektiranje. Sportski park Zelenjak, uređenje svlačionica ispod tribina povećava se za 580.000,00 kn koliko iznose ukupni rashodi Navedene investicije sukladno provedenoj javnoj nabavi cca 2.000.000,00 kn će biti ukupni troškovi. Povećava se stavka projektiranje uređenja rijeke Lonje i potoka Žeravinec u iznosu od 1.130.000,00 kn koja je sa 90% sufinancirana od strane Hrvatskih voda. Uređenja objekta Visoke škole stavka se uvećava za 200.000,00 kn zbog povećanih troškova uređenja. Povećavaju se sredstva za obnovu zgrade Dječjeg vrtića u Posavskim Bregima za 600.000,00 kn odnosno ukupno će nas ta investicija koštati 2.170.000,00 kn . Od većih rashoda se povećava i održavanje komunalne infrastrukture koje je povećano za 1.045.000,00 kn što se odnosi na stavku javne rasvjete, malih komunalnih radova, deratizacije i dezinsekcije, održavanje zelenih površina, tarupiranje i održavanje dječjih igrališta te rashodi za upravljanje imovinom koje se povećalo za 750.000,00 kn s o snove razdvajanja troškova električne energije na struju za javnu rasvjetu i struju koja se troši za ostale namjene. Sredstva po pojedinim programima to jest investicijama usklađene su u skladu sa javnim nabavama, sklopljenim ugovorima, izvedenim radovima, dobivenim odnosno prijavljenim potporama te kreditnom zaduženju.

Gradsko vijeće jednoglasno je prihvatilo prijedlog predsjednika Gradskog vijeća o održavanju objedinjene rasprave po svim podtočkama predmetne točke

g. Krešimir Malec – konačnu realizaciju proračuna, odnosno ovog rebalansa kada ćemo imati izvještaj o 2019. godini, upitne su sigurno još neke stavke koliko se vidi po realizaciji za prvih šest mjeseci kada uđete u strukturu prihoda, ali nadamo se evo da će to biti realizirano. Međutim ovo održavanje komunalne infrastrukture povećanje za 1.460.000,00 kn, pa tu se nabraja održavanje zelenih površina, deratizacija, komunalni radovi i tako dalje, javna rasvjeta, tarupiranje, održavanje dječjih igrališta. Napominjem da smo mi znatno povećali od izvornih onih nekakvih troškova održavanja zelenih površina ovo ja mislim da je sada već preko 2,5 do 3 milijuna kuna od proračuna koliko se nekad izdvajalo za to. Koliko je to opravdano, koliko smo efikasni, koliko smo produktivni, zašto, zašto toliko? Bio bih sretan kad bi to bilo isključivo za potrebe ovoga nabrojanoga, ali vi ste svjesni da to su novci iz kojih idu plaće u konačnici u Komunalnom centru, Komunalni centar nikad brojniji nije bio, pa onda evo ja bih molio gradonačelnika da evo obrazloži čemu toliko povećanje.

Gradonačelnik – evo ja ću da se tu sad ne igramo onoga mačke i miša, u pisanom obliku ću vam točno odgovoriti po stavkama koliko je za košnju, koliko za što, direktor će Komunalnog centra vam pripremiti izvještaj o svim troškovima po tim svim pitanjima i to je najbolje ja mislim da onda imate sve crno na bijelo ikoliko se površina održava, koliko se kosi sad, koliko se kosilo prije, koji su to troškovi, koliko zaposlenika, sve je najbolje u pisanom obliku nego da se sad tu natpričavamo oko nečega što ne mogu točno odgovoriti, da se primim za nešto da mi se poslije to ne vrati da sam nešto rekao što nije točno.

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 13 glasova za i 1 glas protiv usvojeni slijedeći akti

**a) II. izmjene i dopune Proračuna**

**Grada Ivanić-Grada za 2019. godinu – opći i posebni dio**

**b) II. Izmjene Plana razvojnih programa za 2019. godinu**

1. **II. Izmjene Odluke o izvršavanju Proračuna Grada Ivanić-Grada za 2019. godinu**
2. **II. Izmjena i dopuna Programa održavanja komunalne infrastrukture za 2019. godinu**
3. **II. izmjena i dopuna Programa građenja objekata i uređaja komunalne infrastrukture za 2019. Godinu**
4. **II. izmjena i dopuna Programa javnih potreba u visokom obrazovanju Grada Ivanić-Grada za 2019. godinu**
5. **II. Izmjene i dopune Odluke o raspodjeli sredstava za poslove vatrogastva Grada Ivanić-Grada za 2019. godinu**
6. **III. Izmjene i dopune Programa javnih potreba u području predškolskog odgoja i obrazovanja, te skrbi djece rane i predškolske dobi Grada Ivanić-Grada za 2019. godinu**
7. **II. Izmjene i dopune Programa javnih potreba u kulturi na području Grada Ivanić-Grada u 2019. godini**
8. **I. Izmjene i dopune Programa javnih potreba u provedbi programa i projekata udruga civilnog društva Grada Ivanić-Grada u 2019. godini**
9. **I. Izmjene i dopune Programa javnih potreba u sportu na području Grada Ivanić-Grada za 2019. godinu**
10. **I. izmjene Programa socijalnih potreba Grada Ivanić-Grada za 2019. godinu**

Akti prileže zapisniku i čini njegov sastavni dio.

Napomena: Akti su u istovjetnom tekstu usvojeni na sjednici Gradskog vijeća, a vijećnicima je dostavljeni u materijalima za sjednicu Gradskog vijeća

**12. TOČKA**

g. Željko Brezovečki – Na temelju članka 121. Statuta Grada Ivanić-Grada, Službenog glasnika Grada Ivanić-Grada broj 02/14 i 01/18 i članka 37. Poslovnika Gradskog vijeća Grada Ivanić-Grada Službenog glasnika Ivanić-Grada broj 02/14 i 02/18 Odbor za izbor i imenovanje na svojoj 8. sjednici održanoj dana 23. listopada 2019. godine donijelo je slijedeći zaključak. Pod jedan - Odbor za izbor i imenovanje razmatralo je prijedlog Odluke o izmjeni Odluke o imenovanju Povjerenstva za zakup poljoprivrednog zemljišta u vlasništvu države na području Grada Ivanić-Grada. Pod dva – Odbor za izbor i imenovanje predlaže slijedeće članove u Povjerenstvo za zakup poljoprivrednog zemljišta u vlasništvu države na području Grada Ivanić-Grada 1. Domagoj Božić, predsjednik, 2. Zvjezdana Marković, 3 Ivica Puriš, 4. Drago Dianek i 5. Milica Piličić. Pod tri – Član Povjerenstva za zakup iz članka 2. Odluke kao i člana njihovih obitelji poljoprivrednog gospodarstva ne mogu biti sudionici javnog natječaja za zakup koji su u nadležnosti rada toga povjerenstva. Pod četiri – Odbor za izbor i imenovanje utvrdio je prijedlog Odluke o imenovanju Povjerenstva za zakup poljoprivrednog zemljišta u vlasništvu države na području Grada Ivanić-Grada te isti upućuje Gradskom vijeću na razmatranje i usvajanje. Pod pet – ovaj Zaključak stupa na snagu danom donošenja. Stoga vas molim da podržite ovakav Zaključak.

g. Stjepan Klak – mi smo na prošloj sjednici Gradskog vijeća imenovali Povjerenstvo za državno poljoprivredno zemljište, međutim evo sada ponovo imenujemo s tim da se mijenjaju imena. Čini mi se to Povjerenstvo koje smo imenovali na prošloj sjednici Gradskog vijeća nije još niti počelo s radom pa me zanima koji je razlog evo da mijenjamo dio sastava Povjerenstva, čini mi se dva imena, i evo da mi se obrazloži koji je razlog, doduše evo sada imamo i životopise.

g. Željko Brezovečki – eto na inzistiranje gospodina na prošlom vijeću i ovaj puta imamo i svi to jest evo životopise gdje su došli i za gospodina Božića Domagoja koji je inače pravnik po struci, a mijenja dosadašnju predsjednicu zato što gospođa je otišla na čuvanje trudnoće. Pod 2 dobili smo od inspekcijske službe da pod rednim brojem 2 koja je bila članica moramo je zamijeniti jer je u sukobu interesa, ne može biti u Povjerenstvu i kao takva zastupati državu u istoj stvari prema tome eto vrlo jednostavno i jasno je sve da jednostavno gospodin predsjednik je postao pravnik koji ima evo sva ovlaštenja i jednostavno zbog čuvanja trudnoće dosadašnja predsjednica se zahvalila i vjerujte da će i gospodin dobro obavljati svoju dužnost.

gđa. Marina Šiprak – iskoristila bih ovu priliku da pozovem sve vijećnike i slušatelje Obiteljskog radija Ivanić na predavanje koje organizira Grad Ivanić-Grad prvenstveno za poljoprivrednike s područja grada Ivanić-Grada, ali i za druge zainteresirane osobe na temu raspolaganja poljoprivrednim zemljištem u vlasništvu RH na području Grada Ivanić-Grada, a vezano je uz raspisivanje natječaja za zakup poljoprivrednog zemljišta u vlasništvu RH na području Grada Ivanić-Grada. Kao što znate Gradsko vijeće početkom ove godine je donijelo Program raspolaganja poljoprivrednim zemljištem i sada smo došli do te točke da možemo na temelju tog Programa raspisati i javni natječaj za zakup, pa evo da bi olakšali zapravo taj postupak pozivamo sve na to predavanje koje će se održati u utorak 29.10.2019. u 17.00 sati u Maloj sali Pučkog otvorenog učilišta u Ivanić-Gradu. Dakle svi ste dobro došli, a isto tako znate da temeljem Zakona o poljoprivrednom zemljištu odluku o raspisivanju javnog natječaja upravo donosi Gradsko vijeće tako da eto ja vas sve pozivam da dođete.

Prije pristupanja glasovanju utvrđeno je kako je sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 14 glasova za jednoglasno usvojena

**O D L U K A**

**o izmjeni Odluke o imenovanju Povjerenstva za zakup poljoprivrednog zemljišta u vlasništvu države na području Grada**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća

**13. TOČKA – RAZNO**

g. Željko Brezovečki – prije svega želio bih ispred MO Šarampov Gornji pozvati sve naše stanovnike da se sutra odazovu 10.45 ispred željezničkog kolodvora na sadnju drveća koje smo organizirali u našem mjesnom odboru.

Gradonačelnik – samo sam htio još jednom vrlo kratko reći, znači u utorak u 17.00 sati svi oni koji su zainteresirani za kupnju ili za ulazak u najam znači i za javljanje na natječaj bilo bi dobro da dođu na to predavanje u Pučkom jer će tamo biti objašnjeni svi kriteriji, bodovanja, tko ima pravo, koja su prvenstva i davat će se odgovori na sva pitanja znači poljoprivrednicima da se svima razjasni kakvi će biti ti uvjeti natječaja i pozivam evo da i oni koji sada to slušaju obavijeste svoje susjede, prijatelje, sve one koji su zainteresirani da se natječu za onih osamsto i nešto hektara da dođu u taj utorak u 17.00 sati, tamo pitaju sve nejasnoće, informiraju se iz prve ruke o svemu. Mislim da je to stvarno vrlo važno za sve njih da ne prođe da onda netko nešto nije znao, nije bio obaviješten, znači vrlo bitna stvar za sve one koji su zainteresirani za natječaj za poljoprivredno zemljište.

.

Sjednica Gradskog vijeća Grada Ivanić-Grada dovršena je u 18:30 sati.

Zapisnik izradila PREDSJEDNIK GRADSKOG VIJEĆA

Nikolina Mužević Željko Pongrac, pravnik kriminalist